# &korganizer;i käsiraamat

## Sissejuhatus

&korganizer; on hõlpsasti kasutatav isikliku info haldur (PIM, inglise keeles personal information manager). Selle abil saab ajastada kohtumisi, sündmusi ja ülesandeid ning panna kirja päevikut. &korganizer; meenutab sulle eesseisvaid ülesandeid, salvestab sinu mõtteid ja aitab ajakava korras hoida.

Kuid &korganizer; pole ainult sinu isiklik kalender, vaid võib aidata ka suhelda kolleegide ja sõpradega. &korganizer; võimaldab avaldada oma kalendri veebileheküljena, kutsuda kõiki e-postiga osalema sündmustes või protsesside, jagada kalendrit (kas grupitööserveris või lihtsalt failina üle võrgu) ning sündmusi (⪚ meistrivõistluste või konverentsi ajakava), milleks kasutatakse niinimetatud uue kuuma kraami raamistikku. &korganizer; tugineb avatud standarditele ja suudab tegutseda koos mitmesuguste grupitööserveritega, andes sulle kontrolli oma info üle ja vabaduse leida parimad lahendused oma tegemiste korraldamiseks.

&korganizer; on ka &kontact;i kalendri-, päeviku- ja ülesannete komponent, pakkudes nii välja kõigi sinu kommunikatsiooni- ja infohaldusevajaduste lõimitud lahenduse: e-post, märkmed, kontaktide haldus, uudistelugeja, uudistekanalite jälgija. Isegi kui sa ei kasuta &korganizer;it &kontact;i raames, on see lõimitud teiste &kde; PIM-i rakendustega. Nii võid sa näiteks lasta näidata oma ajakavas &aadressiraamat;ust sünnipäevi, saata ja saada kutseid &kmail;iga &etc;

&korganizer;i põhiomadused:

- Ülesannete loomine, sündmuste ajakava, päeviku kirjutamine.

- Sündmuste ja ülesannete rühmitamine vastavalt kategooriatele.

- Kategooriate esiletõstmine värvidega.

- Mitme kalendri avamise ning nende sujuva vaatamise ja redigeerimise võimalus.

- Sündmuste ajastuse muutmine pelgalt lohistamisega.

- Korduvate sündmuste hõlpus loomine.

- Sündmuste korraldamine või neil osalemine grupitöövõimalusi kasutades.

- Mitmesuguste grupitööserverite toetus.

- vCalendari ja iCalendari avatud standardite loomupärane tugi.

- Kalendrite ühendamine ja importimine.

- Lohistamisvõimalus avatud kalendrite vahel.

- Põimitud koostöö &konqueror;iga.

- Kohandatavad ikoonikomplektid.

- Lohistatavad tööriistapaneelid.

- Ja veel palju muud...

Nüüd võid ette võtta &korganizer;i viieminutilise kiirkursuse või sukelduda kohe käskude, akende ja muu sellise seletustesse!

## &korganizer;i viieminutiline kiirkursus

(mõeldud kogenud ja kannatamatutele kasutajatele)

Aega on vähe? Hakkame sel juhul kiiresti peale ja vaatame ruttu üle, mida &korganizer; suudab!

Kui oled kunagi varem mõne personaalse info rakendusega töötanud, ei tohiks &korganizer;i kasutamine erilisi raskusi valmistada. Siin saab sisestada uusi sündmusi, olemasolevaid ümber ajastada, sündmustele kategooriaid omistada, uusi kategooriaid luua, osalejate ja nende rollide nimekirju luua ja muuta, automaatselt e-postiga kutseid sündmustele saata ning vahetada andmeid &korganizer;i kalendrite vahel, luua ülesandeid ja panna kirja päevikut.

Käesolev kiirkursus eeldab, et sa tead, kuidas töötada &kde;s ja et sa eelistad asjades omal käel selgusele jõuda. Seepärast on siin tutvustatud ainult &korganizer;i kõige olulisemaid funktsioone.

### Sündmuste sisestamine

1. Klõpsa ikoonil Päevakavavaade tööriistaribal või vali menüükäsk Vaade Päevakavavaade. See avab päevakavavaate .

2. Klõpsa kuupäevanavigaatoris vajalikule kuupäevale.

3. Vali peapaneelil tekstiala vajaliku tunni kõrval. Tee sellel alal topeltklõps või hakka lihtsalt kirja panema sündmuse nime, millega avad dialoogi Uus sündmus.

4. Sisesta sündmuse üksikasjad. Kasuta liikumiseks ja sündmuse kõigi omaduste määramiseks akna allosas olevat viit kaarti.

5. Sündmuse salvestamiseks klõpsa nupul OK.

### Ülesannete sisestamine

1. Vali menüükäsk menu-actions-new-todo, mis avab dialoogi Uus ülesanne.

2. Sisesta ülesande üksikasjad. Kasuta liikumiseks ja ülesande kõigi omaduste määramiseks akna allosas olevat viit kaarti.

3. Ülesande salvestamiseks klõpsa nupul OK.

### Päevikukirje lisamine

1. Vali menüükirje Vaade Päevik, mis avab päevikuvaate.

2. Vali menüükäsk Toimingud Uus päevik.

3. Pane kirja sissekande pealkiri ja tekst.

### Sündmuste ümberajastamine

Sündmuste ümberajastamine kujutab endast tavalist lohistamisoperatsiooni:

1. Liigu kuupäevanavigaatori abil sündmusele, mille ajastust soovid muuta.

2. Enne sellist toimingut tuleb valida sobiv vaade. Ainult päevakavavaade (päev, töönädal, nädal) näitab tunde ning sobib seetõttu täpselt ajastatud sündmuste (kohtumiste) ümberajastamiseks. Kuuvaade aga näitab ainult päevi, mistõttu see sobib paremini pikemaajaliste sündmuste (näiteks puhkus) jaoks.

3. Nädalavaate avamiseks vali päevakavavaade, klõpsa nupule Nädalavaade tööriistaribal või vali menüükäsk Liikumine Nädal.

4. Lohista sündmus uuele kuupäevale ja ajale.

Kui soovid täpsemat ümberajastamist, tee sündmusel topeltklõps ja muuda algus- ja lõpuaega päeva veerandtundideks jagavate hüpikkastide abil. Kui ka see täpsus sind ei rahulda, võid vajaliku aja käsitsi sisestada.

### Ülesannete ümberajastamine või redigeerimine

Enne sellist toimingut tuleb valida sobiv vaade. Ainult ülesannete nimekirja vaade ja ülesandevaate külgriba näitavad ülesandeid, millel pole täitmisaega.

Ülesandevaate avamiseks klõpsa nuppu Ülesannete nimekiri tööriistaribal või vali menüükäsk Vaade Ülesannete nimekiri.

Ülesande ümberajastamiseks tee sellel klõps hiire parema nupuga. See avab kontekstimenüü, kus vali käsk Kopeeri või Liiguta ning ilmuvast kalendrist vajalik kuupäev. Seejärel kopeeritakse või liigutatakse ülesanne valitud kuupäevale. Kui aga peapaneelil on parajasti ülesannete nimekiri, võid ka lihtsalt klõpsata hiire parema nupuga veerus Tähtaeg. Selle peale ilmub kohe kalender, kus saad määrata uue tähtaja.

Ülesande redigeerimiseks tee sellel klõps hiire parema nupuga ja vali Muuda...

### Kokkuvõte

Käesolev viieminutiline kiirkursus puudutas vaid &korganizer;i kõige põhilisemaid omadusi. Nüüd aga tasuks läbi lugeda ka ülejäänud käsiraamat, et olla valmis kasutama kõike seda, mida &korganizer; suudab pakkuda. Uskuge, seda ei ole sugugi vähe! Aga kui sa arvad, et kogu käsiraamat on liiga raske ette võtta, võiks üle vaadata vähemalt KKK.

## Kalendrite import, eksport ja haldamine

&korganizer; võib salvestada ja hankida sündmuseid, päevikukirjeid ja ülesandeid mitmel viisil ja erinevatesse asukohtadesse/erinevatest asukohtadest. Kõik sellised asukohad kannavad nimetust kalendriressurss.

&korganizer; toetab loomuldasa standarditele tuginevaid, näiteks iCalendari ja vCalendari vormingus kalendrifaile (lisades need uute ressurssidena), kuid võib ka importida andmed (liita) olemasolevasse ressurssi või avada faili uues aknas. Toetatud on ka failide import vormingus, mis on kasutusel vanas rakenduses ical.

Andmeid võib eksportida veebileheküljena, iCalendari või vCalendari failina. Neid faile toetab enamik ajakavarakendusi. Veebileheküljena eksportides võib kalendrit ja ülesannete nimekirja avaldada nii internetis kui ka kohtvõrgus.

Selles peatükis selgitame, kuidas hallata kalendrit, kasutades selleks ressursse, importimist ja eksportimist ning võimalust hankida uut kuuma kraami.

### Kalendriressursid

&korganizer; kasutab vaikeressursina kohalikku faili, milleks on tavaliselt `$KDEHOME/share/apps/korganizer/std.ics`. Kuid see ei ole ainus võimalus ja sa võid lisada mitmeid muid ressursse: grupitööserverid, päevikukirjed veebipäevikuna, võrgufailid &etc; Kui kasutad rohkem kui üht ressurssi, saab &korganizer;i seadistada kasutama vaikeressurssi või lasta küsida, millist ressurssi kasutada, kui salvestad uusi sündmusi, ülesandeid või päevikukirjeid. &korganizer; liidab ka mitme ressursi andmed sujuvalt vaadetesse.

Vaikeressurss on enamasti mõistlik valik, kuid soovi korral võid kasutada ka muid ressursse, eriti kui kasutad mõnda toetatud grupitööserverit. Grupitööressursi seadistamiseks küsi vajalikke andmeid (kaasa arvatud vaba/hõivatud info avaldamise ja hankimise võimalused) serveri administraatorilt. Vaba/hõivatud info kasutamine lubab sündmuse korraldajal arvestada osalejate teadaolevate plaanidega sündmuse osalejate nimekirja kokkupanemisel.

Lisaks kalendriressursile pakuvad grupitööserverid tavaliselt veel kontaktide, e-posti ja vaba/hõivatud info ressursse. Seepärast võivad mõned siinkäsitletud ressursid olla seotud muude ressurssidega rakendustes &kmail; ja &aadressiraamat; (&kontact;i e-posti ja kontaktide komponendid) või vaba/hõivatud seadistustega põhiseadistuses.

Pane tähele, et &korganizer;i grupitöö põhineb võrdsete partnerie (P2P) e-posti standardile. See tähendab, et põhimõtteliselt pole selleks grupitööserverit vajagi!

&korganizer;i kalendri lisamise dialoog &korganizer;i kalendri lisamise dialoog

&korganizer;i kalendri lisamise dialoog

### Uue &korganizer;i ressursi lisamine

1. Ava &korganizer;i seadistustedialoog menüükäsuga Seadistused &korganizer;i seadistamine... ja vali kaardil Üldine Kalendrid.

   Teise võimalusena võib avada kontekstimenüü kalendrihalduri külgribal &HPNga; klõpsates ja valida sealt Lisa kalender...

2. Kui külgribal pole näha kalendrihaldurit, vali selle näitamiseks menüükäsk Seadistused Külgriba Kalendrihalduri näitamine.

3. Uute ressurside lisamiseks saadaolevate ressursside nimekirja klõpsa nupule Lisa...

4. Ressursi sisse- või väljalülitamiseks märgi vastav kast või eemalda sellest märge.

5. Kui soovid ressurssi muuta või kustutada, vali see külgribal kalendrihalduris ja klõpsa nupule Kustuta kalender selle kustutamiseks või nupule Kalendri omadused... selle redigeerimiseks.

Olemasolevate &korganizer;i ressursside sekka kuuluvad:

Sünnipäevad ja aastapäevad

- Võimaldab kasutada aadressiraamatus leiduvate kontaktide sünnipäevi ja aastapäevi kalendrisündmustena.

DAV grupitööressurss

- Ressurss DAV kalendrite ja aadressiraamatute haldamiseks (CalDAV, GroupDAV).

ICali kalendrifail

- Andmete laadimine iCal-failist.

KDE aadressiraamat (tavaline)

- Andmete laadimine tavalisest KDE aadressiraamatu ressursist.

Kolabi grupitööserver

- Võimaldab kasutada Kolabi grupitöökaustu IMAP serveris (IMAP kontod tuleb häälestada eraldi).

Open-Xchange'i grupitööserver

- Võimaldab kasutada Open-Xchange grupitööserveri kohtumisi, ülesandeid ja kontakte.

&korganizer;i ja kõiki muid &kde; ressursse võib seadistada ka Süsteemi seadistuste moodulis &kde; ressursid.

Akonadi

- Võimaldab kasutada Akonadi kalendrikaustadesse salvestatud kalendreid.

Veebipäevik

- Selle ressursi lisamisel saab veebipäevikuid lugeda päevikukirjetena otse veebipäevikuserverist (näiteks blogger või drupal).

Bugzilla ülesannete nimekiri

- Selle ressursi lisamisel saab Bugzilla avatud veateated laadida ülesannetena. See ressurss tugineb rakendusele &kbugbuster; ja kasutab selle vigadepuhvri infot. Bugzilla on avatud lähtekoodiga veajälgimissüsteem.

  Kui oled arendaja, kes töötab mõne Bugzillat kasutava projektiga, võid selle ressursi puhul näha ülesannetega nende rakenduste või teekide avatud veateateid, mille vastu sa huvi tunned (Bugzillas kannavad need nimetust tooted ja/või komponendid). See ressurss on saadaval kui &kde; tarkvara arendamise komplekti (SDK) osa.

Kalender kohalikus failis

- Selle ressursi lisamisel saab sündmused, ülesanded ja päevikukirjed salvestada kohalikku faili ja neid sellest laadida. Fail võib olla iCalendari või vCalendari vormingus. &korganizer; kasutab seda ressurssi vaikimisi, salvestades sinu kalendri info faili `$KDEHOME/share/apps/korganizer/std.ics`.

GroupDav-server (nt. Open Groupware)

- Kui sul on ligipääs serverile, mis toetab GroupDavi protokolli, saab selle ressursi lisamisega sündmusi ja ülesandeid serverisse salvestada ja neid sealt laadida. Ressursi lisamiseks pead teadma serveri &URL;-i ning enda kasutajanime ja parooli. Groupdavi protokoll toetab kontaktide salvestamist, nii et võid lisada ja seadistada ka &aadressiraamat;u ressursi.

  2005. aasta juuni seisuga kasutasid teadaolevalt seda protokolli OpenGroupware server and the Citadeli server. Uusimaid andmeid leiab GroupDavi veebileheküljelt.

Kalender IMAP-serveril &kmail;i vahendusel

- Kui sul on ligipääs serverile, mis võimaldab kalendriandmete ühiskasutust IMAP-i vahendusel, saab selle ressursi lisamisega sündmused, ülesanded, vaba/hõivatud info ja päevikukirjed IMAP-serverisse salvestada ja neid sealt laadida. IMAP-i ligipääsu tagamiseks tuleb kõigepealt seadistada &kmail; ja seejärel lisada &korganizer;i ressurss. Et serveriga ühendumiseks kasutatakse &kmail;i, avab &korganizer; automaatselt &kmail;i ja kasutab seda andmetele ligipääsu võimaldamiseks. IMAP-server &kmail;i vahendusel toetab ka kontaktide salvestamist, nii et võib lisada ka &aadressiraamat;u ressursi.

  Enamik IMAP-servereid võimaldab hoida kalendri- ja aadressiraamaturessurssi, mis tagab sulle ligipääsu oma andmetele ükspuha kust! Kui otsid lihtsat võimalust oma grupitööinfole ligi pääseda ja seda hallata, siis on just see väga lihtne ja väga tõhus lahendus.

  Selle ressursi kasutamiseks tuleb kõigepealt seadistada &kmail;. Vali menüükäsk Seadistused &kmail;i seadistamine.... Klõpsa külgribal ikoonile Kontod ja lisa vastuvõtmiseks lahutatud IMAP. Nüüd klõpsa külgribal ikoonile Muud ja seal kaardile Grupitöö, kus saad IMAP-ressursi kasutamise sisse lülitada ning seda seadistada. Alles pärast seda saad lisada &korganizer;i (ja &aadressiraamat;u) ressursi. &kmail;i seadistamisest kõneleb täpsemalt &kmail;i käsiraamat.

  Selle skeemi täielikum teostus on Kolabi server. See grupitööteostus pakub lisavõimalusi süsteemi administraatoritele, näiteks klientide segakeskkonna toetus (&Microsoft; Outlook®, &kde; PIM ja veebimeil), veebihalduse liides, ühine aadressiraamat, e-posti server &etc; 2005. aasta juuni seisuga rakendasid Kolab 1 ja Kolab 2 protokolli järgmised grupitööserverid: Kolabi server (nii versioon 1 kui 2) ning Citadeli server (ainult Kolab 1). Uusimaid andmeid leiab Kolabi veebileheküljelt.

  Ligipääsu Kolabi serverile on kõige mõistlikum seadistada nõustajaga kolabwizard. Selle saab käivitada käsurealt:

      $kolabwizard

Kalender kohalikus kataloogis

- Selle ressursi lisamisel saab sündmuseid, ülesandeid ja päevikukirjeid kohalikku kataloogi salvestada ja neilt sealt laadida. Iga kalendrielement salvestatakse kataloogis eraldi failina.

  Et iga sündmuse, ülesande või päevikukirje kohta on ainult üks fail, ei pea &korganizer; kõigest üheainsa kalendrielemendi laadimisel parsima üht suurt kalendrifaili, kus vahel võib olla tuhandeid elemente. Ka faili riknemise korral kaotab sel juhul üheainsa kalendrielemendi, mitte aga tervet kalendrit.

Kalender võrgufailis

- Selle ressursi lisamisel saab sündmuseid, ülesandeid ja päevikukirjeid salvestada võrgufaili või neid sealt laadida. Kalendriandmete hoidmisel võrguserveris on kaks peamist eelist: andmetele pääseb ligi ka mujalt kui oma tavalisest arvutist ning teised inimesed (näiteks sekretär) saavad neid näha. &korganizer; säilitab andmetest ka kohaliku koopia.

  &korganizer;i võrgufailiressursi seadistused &korganizer;i võrgufailiressursi seadistused

  &korganizer;i võrgufailiressursi seadistused

  Selle ressursi võib jätta ainult lugemisõigusega failiks, mis tagab võrgufaili muutumatuse. Sel juhul pole vajadust määrata valikut Üleslaadimine asukohta, piisab sellest, kui määrad valiku Allalaadimine asukohast. Kui kavatsed võimaldada võrguressursi muutmist, tuleb määrata mõlemad asukohad. Eraldi asukohtade olemasolu taga seisab asjaolu, et mõned serverid võivad kasutada üleslaadimisjärjekorda ehk kohta, kuhu tuleb saada üleslaaditav fail, mis erineb sellest, kus see lõpuks asub. Enamasti aga on ka juhul, kui lubad võrgufaili muutmise, valikud Üleslaadimine asukohta ja Allalaadimine asukohast ühesugused.

  Oluline on tähele panna, et võrgufailiressurss ei lisa ega eemalda võrgufailist konkreetseid elemente, vaid asendab allalaadimisel kohaliku puhvri võrgufailiga ning üleslaadimisel võrgufaili kohaliku puhvriga. See tähendab, et kui ressurss on ainult lugemiseks, on mõttekas anda valikule Automaatne taaslaadimine väärtuseks Regulaarne intervall, kui aga seda võib ka muuta, on soovitatav laadida fail uuesti ainult enne seda, kui asud seda muutma, milleks tuleks valikule Automaatne taaslaadimine anda väärtuseks Käivitamisel ja lasta see salvestada enne väljumist, määrates valiku Automaatne salvestamine väärtuseks vähemalt Väljumisel või, kui sul peaks olema võrgufailile kiire ja stabiilne ligipääs, siis andmekao vältimiseks Iga muudatuse korral.

  Kui oled lisanud, muutnud või eemaldanud sündmuseid, päevikukirjeid või ülesandeid ning seejärel võrgufaili uuesti laed, lähevad kõik kohalikud muudatused kaduma ning fail taastatakse selle varasemal kujul. See võib juhtuda mitmesugustes olukordades (näiteks kui süsteem elab üle krahhi, laeb &korganizer; võrgufaili järgmisel käivitamisel, kui valiku Automaatne salvestamine väärtuseks on antud Mitte kunagi, või kui oled valikule Automaatne taaslaadimine määranud regulaarse intervalli). Kui soovid, et kalendriressurss oleks muudetav (kirjutamisõigusega), siis kontrolli, et su ühendus oleks stabiilne, seadista ressurss faili salvestama iga muudatuse korral või suhteliselt sagedase intervalliga ning ära laadi faili regulaarse intervalliga uuesti.

  Samasugune, kuid vastupidine probleem on see, et kaks kasutajat ei saa turvaliselt korraga muuta üht ja sama võrgufaili, sest võrgufailiressurss ei paku konfliktide lahendamise mehhanismi. Kui näiteks keegi muudab (ja salvestab) võrgufaili pärast seda, kui sa oled selle laadinud, ning mõni aeg hiljem salvestad sina selle faili, siis lähevad tema muudatused kaotsi.

### Kalendrite import, eksport ja haldamine

Kohalikud failid on küll ainult üks arvukatest ressurssidest, mida &korganizer; oskab ära kasutada, kuid need on enamasti kõige mugavam viis jagada kalendreid, salvestada koopiaid või importida elemente vanematest kalendriprogrammidest.

#### Kalendrite import

Kui sul on iCalendari või vCalendari fail ja sa soovid seda importida, vali menüükäsk Fail Import Impordi kalender... &korganizer; pärib seejärel, kas soovid selle lisada uue kalendrina, mille korral kalendrifail lisatakse uue kohaliku faili ressursina, liita olemasoleva kalendriga, mille korral kalendri elemendid liidetakse olemasolevasse ressurssi, või avada eraldi aknas, mille korral saad kalendrit uurida ja muuta, kuid seda ei lisata vaikevaatesse.

Selleks tekib vajadus näiteks siis, kui saad e-postiga mõne kirjega vCalendari faili või kui kavatsed importida oma kalendri mõnest muust rakendusest. Viimasel juhul tuleks küll kõigepealt tolle rakenduse vahendusel kalendriandmed salvestada ühte eelnimetatud vormingutest või siis kasutada mõnda tööriista, mis selle teisendamise sinu eest ära teeb.

Kui oled kasutanud icali, populaarset, kuid üsna vananenud &UNIX; kalendrirakendust, võib tekkida soov importida sündmused, päevikukirjed ja ülesanded sellest &korganizer;isse. Selleks vali menüükäsk Fail Import Impordi rakendusest Ical. Selle käsuga loetakse `.calendar`-fail ja liidetakse kõik selle kirjed parajasti avatud kalendriga. Kui selle tegevuse käigus tuleb ette vigu või muid arusaamatuid asju, antakse sellest teada veateate kastiga.

#### Kalendrite eksport

Oma andmeid saab eksportida veebileheküljena või iCalendari või vCalendari failina, mida toetab enamik ajakavarakendusi. Veebilehekülg võimaldab avaldada oma kalendri ja ülesannete nimekirja kas veebis või kohtvõrgus. Mõlemal juhul ekspordib &korganizer; sisselülitatud (märgitud) ressursside kõik kalendrielemendid, mis ei ole välja filtreeritud (nimetame neid aktiivseteks elementideks). See tähendab, et kui sa kalendri elementi ei näe, siis ei ole seda ka eksporditud failis. Soovimatute elementide väljafiltreerimiseks enne eksportimist on mõttekas luua vastavad filtrid. Filtrid on veel tõhusamad siis, kui määrad oma sündmustele ja ülesannetele kategooriad. Ressursside sisse- või väljalülitamiseks märgi vastav kastike (või eemalda märge) kalendrihalduri külgribas.

Kõigi aktiivsete sündmuste, ülesannete ja päevikukirjete eksportimiseks (sõltumata sellest, millisele ressursile need kuuluvad) uue iCalendar failina vali menüükäsk Fail Eksport Ekspordi iCalendarina... Samade andmete eksportimiseks uue vCalendar failina vali menüükäsk Fail Eksport Ekspordi vCalendarina... Ilmub dialoog Salvestamine. Kirjuta uue faili nimi ja asukoht ning eksportimine ehk salvestamine ongi tehtud.

Oma kalendrit või osa sellest saab eksportida ka &HTML;-failina, mis sobib avaldamiseks veebis. Seda saavad seejärel näha oma veebilehitsejas kõik, kellel on failile ligipääs. See on hõlpus viis jagada oma kalendriinfot kolleegide ja sõpradega.

1. Lülita välja kõik ressursid, mida sa ei soovi eksportida, samuti filtreeri välja kõik elemendid, mida sa ei soovi eksportida.

2. Vali menüükäsk Fail Eksport Ekspordi veebilehena... . Ilmub dialoog kolme kaardiga: Üldine, Sündmused ja Ülesanded.

3. Kaart Üldine:

   1. Määra ajavahemik, mida soovid avaldada. Sisesta kuupäevad käsitsi või kasuta kalendrielementi.

   2. Kui soovid eksportida ülesandeid, märgi ära Ülesannete nimekirja eksport.

   3. Kui soovid eksportida kuuvaates nähtavaid elemente, märgi ära Eksport kuuvaatena.

   4. Kui soovid eksportida sündmusi nimekirja kujul, märgi ära Sündmuste eksport nimekirjana.

   5. Määra loodava faili nimi väljal Väljundfaili nimi. Kui vaikimisi pakutav sind ei rahulda, klõpsa nupule Ava failidialoog.

4. Kaart Sündmused: siin saab määrata, kas soovid kaasata veebilehele ka kategooriad ja osalejad.

5. Kaart Ülesanded: siin saab määrata, kas kaasata ka tähtajad, kategooriad ja osalejad.

#### Kalendrite haldamine

Tänapäevastel arvutitel on küll suured kõvakettad ja palju mälu, aga kui sünkroniseerid &korganizer;i kalendrit mõne piiratuma mäluga masinaga, näiteks Palmiga, võib arhiveerimisel olla päris suur mõte. Ka &korganizer; võib aeglasemalt töötada, kui kirjeid on väga palju. Vanemate kirjete arhiveerimiseks talita nii:

1. Vali menüükäsk Fail Arhiveeri vanad kirjed...

2. Täida väli Arhiveeritakse sündmused ja ülesanded, mis on vanemad kui: või kasuta kuupäeva valimiseks kalendrielementi. Lisaks sellele võib lasta automaatselt arhiveerida teatud vanusega kirjed.

3. Kui valid arhiveerimise, tuleb sisestada ka arhiivifaili nimi väljale Arhiivifail. Kui soovid kasutada mõnda varasemat arhiivifaili, klõpsa nupul Ava failidialoog ja otsi vajalik fail üles. See kirjutatakse üle, nii et kontrolli esmalt, et sul selles leiduvaid andmeid enam vaja ei lähe või et sul on olemas varukoopia.

Arhiveerimine säilitab failis vanad kirjed, kaasa arvatud lõpetatud ülesanded. Kui sa ei soovi aga lõpetatud ülesandeid säilitada, vali menüükäsk Fail Kustuta lõpetatud ülesanded , millega saad eemaldada aktiivsetest ressurssidest kõik lõpetatud ülesanded. Kui soovid lõpetatud ülesandeid säilitada, aga ei soovi neid näha ülesannete nimekirjades, tasuks kustutamise asemel kasutada filtreid.

### Uue kuuma kraami allalaadimine

Dialoogi Uue kuuma kraami hankimine avamiseks, kus näeb allalaadimiseks pakutavaid kalendreid, vali menüükäsk Fail Import Uue ja huvitava kraami hankimine... Kui valid mõne kalendri, ilmub dialoog kalendri sündmuste nimekirjaga. Nähtavate sündmuste ühendamiseks oma vaikeressursiga klõpsa nupule Liida.

## Vaated ja filtrid

Kalendrid ehk ressursid võivad sisaldada nii sündmusi, ülesandeid kui ka päevikukirjeid, kuid kõik need on olemuselt üsna erinevad asjad. Ülesannetega ei pruugi olla seotud kuupäeva, mistõttu traditsiooniline ajakavavaade neile ei sobi. Päevikukirjed kujutavad endast sinu mõtete, asetleidnud sündmuste või kogemuste kirjapanekut. Ka need nõuavad omaette vaadet, sest ei pruugi olla üldse seotud eesseisvate sündmuste või ülesannete nimekirjaga.

Et esitada sulle vajalikku infot tulusal ja arusaadaval kujul, pakub &korganizer; mitmeid vaateid, filtreid ja otsimisvõimalusi. Samuti võid siduda sündmuseid ja ülesandeid kategooriatega, mis võimaldab sul neid hiljem filtreid või värve kasutades hõlpsasti näha.

### &korganizer;i vaated

Selles osas kirjeldame erinevaid vaaterežiime ning anname ülevaate, kuidas sirvida oma personaalseid andmeid &korganizer;is.

&korganizer;i aken on vaikimisi jagatud kaheks osaks: peaaken ja külgriba. Peaaken näitab peavaateid, külgriba aga kuupäevanavigaatorit, ülesannete nimekirja, elementide näitajat ja kalendrihaldurit. Külgriba komponentide näitamiseks või peitmiseks märgi või eemalda märge vastavatelt menüükirjetelt alammenüüs Seadistused Külgriba.

Kuupäevanavigaator näitab ja võimaldab valida kuupäevi. Tänane kuupäev on ümbritsetud väikese kastiga, kuupäevad, millele on ajastatud mõni sündmus, on rasvases kirjas (iga päev või nädal korduvad sündmused ei pruugi olla rasvases kirjas, see sõltub vaate seadistusest), ning puhkepäevad tähistatud punase värviga. Kui soovid mõnele kuupäevale liikuda, klõpsa lihtsalt selle peal. Mitme kuupäeva ühekorraga valimiseks hoia hiirenupp all. Vaated Mis järgmiseks, Nimekiri, Päevakava ja Päevik näitavad ainult kuupäevanavigaatoris valitud kuupäeva(de) sündmusi, ülesandeid või päevikukirjeid. Vaate Kuu näitab esimese kuupäevanavigaatoris valitud kuu sündmusi või ülesandeid (kuus valitud päevad ei ole olulised, loeb ainult kuu ise).

Külgriba ülesannete näitaja komponent sisaldab sinu ülesandeid (nagu ka ülesannete vaade). See on abiks, kui soovid näha oma ülesandeid ka siis, kui peaaknas on avatud mõni muu vaade.

Külgriba elementide näitaja komponent sisaldab üksikasju parajasti valitud sündmuste, ülesannete või päevikukirjete kohta.

Külgriba kalendrihalduri komponent võimaldab nimekirjas leiduvaid ressursse sisse või välja lülitada vastavas kastikeses märget tehes või seda sealt eemaldades, samuti ressursse hallata. Täpsemalt räägib sellest managing-resources.

Kalendrit saab sirvida ka menüükäskudega Liikumine Mine tagasi (või klõpsuga nupule tööriistaribal), mis viib eelmisele päevale, nädalale, kuule või aastale, ning Liikumine Mine edasi (või klõpsuga nupule tööriistaribal), mis viib järgmisele päevale, nädalale, kuule või aastale (sõltuvalt vaatest), või Liikumine Mine tänasele (või klõpsuga nupule tööriistaribal), mille korral aktiivses vaates on kindlasti näha tänane päev.

#### Vaade "Mis järgmiseks?"

See vaade näitab sündmusi ja ülesandeid lihtsal ning kiiresti haarataval kujul. Näha on kõik lõpetamata ülesanded, kuid ainult need sündmused, millele vastav päev on valitud külgribal kuupäevanavigaatoris. Igale sündmusele ja ülesandele on eraldatud üks rida.

Mis järgmiseks vaatele saab lülituda menüükäsuga Vaade Mis järgmiseks?.

#### Sündmuste nimekirja vaade

See vaade näitab nimekirjana kõiki ülesandeid, sündmusi ja päevikukirjeid, mis vastavad kuupäevanavigaatoris valitud päeva(de)le. Lõpetamata ülesandeid, mille tähtaeg ei lange valitud kuupäevadele, ei näidata. See vaade on mugav võimalus vaadata paljusid erinevaid sündmusi kokkuvõtlikul kujul. See on tulus ka juhul, kui sündmused ulatuvad üle pika ajavahemiku, mida ei pruugi tingimata näha muude vaadete kasutamisel.

Igale elemendile on eraldatud üks rida. Veerud näitavad, kas määratud on ka meeldetuletus (kellaikoon tähendab, et on), kas see kordub (üksteist taga ajavad nooled näitavad, et kordub) ning algus- ja lõppaega. Hiire seismajätmisel kirje kohal ilmub kohtspikker põhjaliku infoga elemendi kohta.

Nimekirjavaatele saab lülituda menüükäsuga Vaade Sündmute nimekiri.

#### Päevakavavaade

Päevakavavaade näitab kronoloogiliselt reastatuna ühe või rohkema päeva sündmusi või täitmist ootavaid ülesandeid. Samuti näeb päeva ajatabelis iga sündmuse kestust. Päevakavavaatele saab lülituda menüükäsuga Vaade Päevakava või klõpsuga nupule tööriistaribal.

Päeva ajatabelis näeb ka iga sündmuse kestust. Päevakavavaate variandid on vaated Päev, Töönädal ja Nädal. Õigupoolest küll saab kuupäevanavigaatoris valides päevakavavaates lasta näidata mis tahes hulka päevi.

Aeg on näha ajaribal vaate vasakus servas. Paremal asuvat kerimisriba saab kasutada juhul, kui kogu päev ei mahu korraga ekraanile ära (tavaliselt ei mahugi). Iga ristkülik kujutab endast konkreetset sündmust, näidates selle algus- ja lõppaega ning kokkuvõtet. Kell näitab, kas sündmusele on määratud meeldetuletus või mitte. Rõngasse keeratud nooled osutavad sellele, et sündmus on korduv. Hiirekursori hoidmine mõne kirje kohal toob nähtavale kohtspikri, kus on põhjalikum info antud kirje kohta. Kui soovid, et &korganizer; näitaks hetkeajale osutavat punast joont, märgi ära valik Käesolevat aega näitava punase joone näitamine &korganizer;i vaateseadistustes.

Sündmuse kestvust saab muuta ka hiirega, kui viia hiirekursor vastavalt vajadusele sündmuse kirje ülemisele või alumisele servale ja seda lohistada. Sama võte toimib nädala- ja töönädala vaates. See tähendab, et sündmuse alguse ja lõpu aega saab muuta ka hiirega, kui sündmuse kirje alumist või ülemist serva hiirega uuele ajale lohistada.

Sündmust saab hiirega ka ümber ajastada. Vii hiirekursor sündmuse kirjele ja lohista see uuele ajale. Sama võte toimib ka nädala- ja töönädala vaates. Sündmusi saab liigutada ka vaates parajasti mittenähtavatele kuupäevadele. Selleks lohista sündmus kuupäevanavigaatorisse vajalikule päevale.

Päevavaade ei suuda peaaegu kindlasti mahutada kogu päeva ekraanile, mistõttu seda tuleb vajalikule kohale jõudmiseks kerimisriba abil liigutada. Kuid vaade saab sulle ka öelda, kas käesolevast asukohast all- või ülevalpool on üldse mõni sündmus: sellele osutab vastavalt päevavaate üla- või alaosas asub väike üles või alla osutav nool.

Sündmuste lisamiseks on kaks mõnusat kiiret võimalust:

- Tee topeltklõps suvalisel vabal ajal ja &korganizer; tekitab automaatselt vaikekestvusega sündmuse (seda saab seejärel täpsemalt seadistada). Kohe saad redigeerida uue sündmuse kirjeldust. Sündmusi lisatakse pooletunnilise sammuga, kusjuures alguseks võetakse klõpsamiskohale lähim pooltund.

- Vali suvaline vaba aeg ja tee sellel topeltklõps või hakka sündmuse nime kirjutama. &korganizer; määrab automaatselt kestvuse ja algusaja vastavalt päevakavavaates valitud ajale.

Päevakava ülevaatlikkuse huvides kajastavad sündmuste värvid nende kategooriat ning sõltuvalt &korganizer;i vaateseadistustest ka nende ressursse. See tähendab, et kui omistad sündmustele kategooriad ja kategooriatele erinevad värvid, võid sündmusi hõlpsasti tuvastada ainuüksi värvi järgi.

Päevakavavaade võib näidata sündmusi kõigist sinu kalendritest ühes vaates või eraldi vaatena iga kalendri kohta. Samuti võivad mõlemad vaated paikneda eraldi kaartidel. Kõike seda saab kohandada seadistusedialoogis.

##### Päevavaade

See vaade näitab päevakava üheainsa päeva kohta.

Päevavaatele saab lülituda menüükäsuga Liikumine Päev või klõpsuga nupule Päev tööriistaribal.

##### Järgmise x päeva vaade

See vaade näitab päevakava teatud arvu päevade kohta alates tänasest. Näidatavate päevade arvu saab muuta &korganizer;i vaateseadistustes. Vaikimisi näidatakse kolme päeva.

Järgmiste päevade vaatele saab lülituda menüükäsuga Liikumine Järgmised x päeva (kus x tähistab päevade arvu, mis vaikimisi on 3).

##### Nädalavaade

Nädalavaade on põhimõtteliselt sarnane päevavaatega: üksteise kõrval näidatakse seitsme päeva sündmusi.

Nädalavaatele saab lülituda menüükäsuga Liikumine Nädal või klõpsuga nupule Nädal tööriistaribal.

##### Töönädalavaade

See on samasugune nagu nädalavaade, ainult et näidatakse vaid tööpäevi.

Töönädalavaatele saab lülituda menüükäsuga Liikumine Töönädal.

#### Kuuvaade

Kuuvaade näitab kõiki käesoleva kuu sündmusi ja tähtajaga ülesandeid tavapärase kalendri kujul. Iga lahter tähistab päeva ja sisaldab kõiki sündmusi, mis antud päeva ruumi ära mahuvad (akna maksimeerimine võimaldab seega rohkem sündmusi näha). Info korduste ja meeldetuletuste kohta on esitatud kella ja rõngasse keeratud noolte kujul nagu teisteski vaadetes.

Kuuvaates saab liikuda kuupäevanavigaatorit või menüü Liikumine kirjeid ja vastavaid tööriistariba nuppe kasutades. Kuna päevalahtri nähtav osa ei pruugi mahutada kõiki sündmusi ja ülesandeid, saab nende nägemiseks kasutada klaviatuuri või ka kerimisribasid.

Mõne kalendrielemendi kohale hiirt seisma jättes näeb kirje üksikasju. Topeltklõpsuga tühjal alal saab luua sündmuse, topeltklõpsuga olemasoleval elemendil seda redigeerida.

Andmete ülevaatlikkuse huvides kajastavad sündmuste värvid nende kategooriat ning sõltuvalt &korganizer;i vaateseadistustest ka nende ressursse. See tähendab, et kui omistad sündmustele kategooriad ja kategooriatele erinevad värvid, võid sündmusi hõlpsasti tuvastada ainuüksi värvi järgi.

Kuuvaatele saab lülituda menüükäsuga Vaade Kuuvaade või klõpsuga nupule Kuu tööriistaribal.

#### Ajateljevaade

Ajateljevaade näitab kõiki valitud ajavahemiku sündmusi Gantti vaates. Iga kalendrit näidatakse eraldi real.

Mõne kalendrielemendi kohale hiirt seisma jättes näeb kirje üksikasju. Topeltklõpsuga tühjal alal saab luua sündmuse, topeltklõpsuga olemasoleval elemendil seda redigeerida.

#### Ülesannete nimekiri

Ülesannete nimekiri võimaldab saada ülevaate asjadest, mille toimepanemise oled endale ülesandeks seadnud. Ülesannete nimekiri on alati näha kuupäevanavigaatori all. Selle võib aga manada ka peapaneelile, kui klõpsata ikoonile Ülesannete nimekiri tööriistaribal või valida menüükäsk Vaade Ülesannete nimekiri.

Ülesandele on võimalik määrata tähtaeg ehk kuupäv, mis ajaks peab ülesanne olema täidetud.

Ülesannetele saab omistada tähtsuse, millisel juhul need sorteeritakse vastavalt selle väärtusele. Mida väiksem number, seda suurem on tähtsus (null (0) on siiski määratletud kui tähtsusetu).

Uue ülesande loomiseks tee külgriba ülesannete näitaja komponendis või ülesannete nimekirja vaates klõps hiire parema nupuga ja vali avanevast hüpikmenüüst Uus ülesanne. Klõpsates juba olemasolevale ülesandele, on võimalusi rohkem: võid lasta näidata kokkuvõtet, muuta ülesande üksikasju, selle kustutada või luua uue alamülesande. Võid näiteks kirja panna suurema ülesande, olgu selleks maja ehitamine, ning jagada selle siis alamülesanneteks, näiteks ehitusplatsi valik, arhitekti palkamine, töötajate palkamine ja lõpuks soolaleivapeo korraldamine.

Kui valid võimaluse Uus ülesanne, ilmub dialoog, kus sul on võimalik sisestada kogu vajalik info.

Klõps mingil ülesandel tõstab selle esile. Klõps ülesande nimest vasakul asuval rasvase raamiga kastikesel muudab ülesande valmisolekut. Topeltklõps ülesande nimel aga võimaldab redigeerida selle üksikasju.

Hiire parema nupu klõpsuga avanevast menüüst võib valida ka käsu Kustuta täidetud ülesanded, mis eemaldab nimekirjast kõik lõpetatuks märgitud ülesanded.

Ülesandeid saab ka hiirega lohistada, et nende hierarhiat muuta või vahetada ülesandeid teiste kalendrite akendega. Siinkohal tasuks ka üle vaadata, millised lohistamisoperatsioonid üldse on võimalikud.

#### Päevikuvaade

Päevikuvaade on koht, kus saad kirja panna oma mõtteid, läbielatud asju või mis tahes kogemusi. Päevikuvaate saab peaaknas avada, kui klõpsata ikoonile Päevik tööriistaribal või valida menüükäsk Vaade Päevik.

Klõpsuga lingile Päeviku sissekande lisamine luuakse uus päevikukirje. Kui soovid päevikukirjet redigeerida, klõpsa lihtsalt tekstikastile. Päevikukirje eemaldamiseks klõpsa kustutamisnupule, mis asub otse päevikukirje tiitli kõrval.

### Kategooriad

Kirjete korraldamiseks teatud ühistesse rühmadesse saab sündmustele, ülesannetele ja päeviku sissekannetele omistada kategooriaid. Seejärel on nende abil võimalik sündmuseid ja ülesandeid otsida, filtreerida ja näidata lasta.

Kategooria omistamiseks sündmuseid või ülesandeid luues või muutes vali kaardil Üldine rippmenüüst Kategooriad vajalik kategooria. Kirjetele võib omistada ka enam kui ühe kategooria.

Kategooriate loomiseks, kustutamiseks ja muutmiseks vali menüükäsk Seadistused Kategooriate muutmine... , mis avab dialoogi Kategooriate muutmine. Kui omistad kategooriatele erinevad värvid, saad sündmuste tüübi päevakavavaates või kuuvaates (sõltuvalt &korganizer;i vaateseadistustes) kiiresti ka puhtvisuaalselt kindlaks määrata.

### Filtrid

Andmete vaatamise, otsimise ja eksportimise hõlbustamiseks võib luua kalendritele filtreid. Kui sa näiteks ei soovi näha lõpetatud ülesandeid, võid need välja filtreerida, mitte aga kustutada. Kategooriate omistamise korral saab neid ära kasutada filtrite loomisel.

Filtrite loomiseks, kustutamiseks ja muutmiseks vali menüüksäk Seadistused Vaatefiltrite muutmine... , mis avab dialoogi Kalendri filtrite redigeerimine. Selles dialoogis saadki luua, kustutada ja muuta filtreid, mis mõjutavad &korganizer;is näidatavaid elemente.

Alammenüü Vaade Filter ning filtririba hüpikkast võimaldavad kasutada kõiki filtreid, mille oled loonud dialoogis Kalendrifiltrite redigeerimine. Filtririba saab lasta näidata või peita menüükäsuga Seadistused Näidatavad tööriistaribad Filtririba. Kui sa ei soovi filtreid kasutada, vali Filter puudub.

Filtrid on eriti abiks kalendri eksportimisel. Nende kasutamisel eksporditakse ainult filtreeritud (nähtavad) kirjed. Samuti on filtritest abi siis, kui elemendid on juba määratud ja korraldatud kategooriatesse, sest kategooriate põhjal on väga lihtne filtreid luua.

### Otsimine

Elementide, see tähendab sündmuste, ülesannete või päevikukirjete otsimiseks vastavalt tiitlile, kirjeldusele ja/või kategooriatele vali menüükäsk Redigeerimine Otsi või vajuta kiirklahvi &Ctrl;f . Otsitakse ainult määratud väljadelt.

Kui täpne kokkuvõte ei ole meeles, saab kasutada ka metamärke. Kui sa ei tea mingit märki kokkuvõttes, kirjuta selle asemele `?`. Kui teadmata on enam kui üks märk, kirjuta `*`. Kui näiteks tead, et kokkuvõtte keskel seisis sõna töö, võid otsida väljendiga `*töö*`. &korganizer; näitab sellisel juhul näiteks selliseid kirjeid: Mine nüüd tööle, Üks ilus tööülesanne ja nii edasi. Tähesuurus ehk tõst ei ole oluline.

Otsimise tulemusi näidatakse määratud kirjeldust sisaldavate sündmuste, päevikukirjete ja/või ülesannete nimekirjana. Nimekirja veerud on samasugused nimekirjavaate veergudega.

Tulemuste nimekiri on aktiivne, see tähendab, et võid teha real topeltklõpsu sündmuse või ülesande vaatamiseks või muutmiseks. Täpsemat infot selle kohta annavad entering-data-events ja entering-data-to-do.

## Andmete sisestamine

### Sündmused:

Sündmused on tulevased või möödunud kohtumised, näiteks ärikohtumised, isiklikud tähtpäevad ja kinokülastused. Sündmused võivad kesta ka mitu päeva, näiteks puhkus.

Uue sündmuse sisestamine on äärmiselt lihtne. Vali menüükäsk Toimingud Uus sündmus.... Ilmub aken, mille allosas on viis kaarti.

Kui soovid, võid uue sündmuse sisestamisega algust teha ka teisel moel:

1. Liigu kuupäevanavigaatoriga vajalikule kuupäevale.

2. Lülitu päevakavavaatele ja klõpsa vajalikul vaateikoonil vaateribal või vali vajalik vaade menüüst Liikumine. Kuna sündmus algab konkreetsel ajal, tuleks valida vaade, mis näitab ka tunde. Selleks sobib näiteks Päev, Töönädal või Nädal. Kuu seevastu sobib rohkem edaspidi lähemalt kirjeldatavatele ülesannetele.

3. Tee peapaneelil topeltklõps sündmuse alguse ajal ja kuupäeval.

4. Ilmub dialoog, mille allosas on viis kaarti. Sisesta sinna andmed nii, nagu allpool kirjeldatud.

&korganizer;i sündmuse muutmise dialoog &korganizer;i sündmuse muutmise dialoog

&korganizer;i sündmuse muutmise dialoog

Siin saab konkreetset sündmust põhjalikult kirjeldada. Täita ei ole vaja mitte kõiki välju, need, mis sulle hetkel huvi ei paku, võib jätta tühjaks. Täpsemat infot selle kohta leiab osast Nõutavad väljad. Ja kui sulle meeldib õppida näidete varal, siis üks selline leidub osas Sündmuse sisestamine.

Tiitel:

- Väljale Tiitel saab kirjutada sündmuse lühikirjelduse. Seda teksti näidatakse hiljem &korganizer;i peapaneelil.

Asukoht:

- Väljale Asukoht saab kirjutada ülesande toimumise asukoha.

Algus ja Lõpp.

- &korganizer; pakub ise välja sündmuse alguse ja lõpu kuupäeva. Tema arvamuse kohaselt võiks sündmus alata ja lõppeda ühel ja samal, nimelt käesoleval kuupäeval. Aga mõistagi võid sa seda muuta vastavalt oma vajadustele. Kuupäevad saab otse väljadele kirjutada või kasutada selleks kalendrividinat. Aja saab valida hüpikkastist, kus pakutakse veerandtunniseid vahemikke, aga selle võib ka otse väljale kirjutada. Neid välju saab kasutada ainult siis, kui kast Kogu päev on märkimata.

#### Kaart Üldine

Üksikasjad:

- Sellesse suurde ja pealdiseta ristkülikusse saab kirjutada sündmuse pikema ja põhjalikuma kirjelduse. See võib olla just nii pikk, kui sa soovid. Kui näiteks sündmus kujutab endast auto kapitaalremonti, võid üles märkida kõik osad, mis vajavad väljavahetamist. Hiljem võid nimekirja välja trükkida ja anda automehaaniku kätte. Kui tegemist on poeskäiguga, võib näiteks siia kirjutada kõik, mida on vaja osta, selle hiljem välja trükkida ja meelespeana poodi kaasa võtta.

Kategooriad

- Ülesandele saab omistada ka mitu kategooriat. Klõpsa rippmenüüle, et näha kõiki saadaolevaid kategooriaid. Märgi ära kõik vajalikud kastid, milliseid kategooriaid soovid ülesandele omistada.

  Dialoogis Kategooriate muutmine on võimalik ka lisada uus kategooria või olemasolevaid muuta või kustutada. Dialoogi avamiseks vali menüükäsk Seadistused Kategooriate muutmine

  Näiteks keeltekooli tund võib kuuluda nii äri kui hariduse kategooriasse, pulma-aastapäev aga soovi korral nii personaalsesse kui erisündmuse kategooriasse - valik on sinu.

Ligipääs:

- Vali Avalik, Privaat või Konfidentsiaalne, kui soovid, et sündmus oleks privaatne või konfidentsiaalne. Praegu määrab see valik sündmuste atribuudi CLASS väärtuseks PUBLIC, PRIVATE või CONFIDENTIAL. Siiski sõltub see, kas neid ka tegelikult kasutatakse ligipääsu piiramiseks infole, rohkem sellest, kas sellist võimalust toetab ka klient ja/või grupitööserver.

  Praegu näitab &korganizer; kirjeid, mis kuuluvad teistele inimestele ja on märgitud konfidentsiaalseks. Muud kliendid võivad talitada teistmoodi, kuid igal juhul tasub privaatsete või konfidentsiaalsete sündmuste avaldamisel ettevaatlik olla: vCalendar ja iCalendar failid on tekstifailid, mida saab lugeda suvalise tekstiredaktoriga (kui vaid soovijal on neile failidele kas või lugemisõigus). See tähendab, et kui soovid hoida kirjeid tõeliselt konfidentsiaalsetena, siis kontrolli, et vastav ressurss oleks ainult sulle ligipääsetav.

#### Kaart Osalejad

Sellel kaardil saab valida inimesed, keda kutsuda oma sündmusel osalema.

&korganizer;i sündmuse muutmise dialoog - kaart Osalejad &korganizer;i sündmuse muutmise dialoog - kaart Osalejad

&korganizer;i sündmuse muutmise dialoog - kaart Osalejad

Korraldaja

- Siin saab määrata antud ülesande või sündmuse korraldaja identiteedi. Kui &korganizer; on seadistatud saatma kutseid e-postiga, siis kasutatakse kirjade saatmisel selles kastis määratud identiteeti. Vaikeidentiteedi saab määrata &korganizer;i seadistustedialoogi kaardil Isiklik, teised identiteedid Süsteemi seadistustes (Konto üksikasjad->Parool ja kasutajakonto). Lisaks hangitakse identiteete sinu &kmail;i ja aadressiraamatu seadistustest. Kui oled määranud endale &kde;s kasutamiseks globaalse identiteedi Süsteemi seadistustes, kontrolli, et valik Kasutatakse Süsteemi seadistuste e-posti seadistusi oleks &korganizer;i seadistustedialoogis sisse lülitatud.

Osalejate nimekiri

- Kaardi keskel olevas nimekirjas näeb konkreetse sündmuse osalejaid ning seal saab ka lisada osalejaid, määrates nende nime ja e-posti aadressi või neid eemaldada või nende andmeid muuta.

  Kui osaleja leidub sinu aadressiraamatus, ei ole sul vaja isegi tema e-posti aadressi meelde tuletada. Klõpsa nupule Vali adressaat... ja vali vajalik nimi nimekirjast. Pane tähele, et tegemist on &kde; standardse aadressiraamatuga, mida kasutab ka &kmail; ja mida on võimalik välja kutsuda eraldi rakendusena (&aadressiraamat;).

Osalejad

- Vali osaleja roll (osaline, vabatahtlik osaline, vaatleja, juhataja) kirjest vasakul asuvas rippmenüüs. Roll on lihtsalt meeldetuletuseks, milline on kellegi osa sündmusel.

Staatus

- Vali osaleja staatus (vajab tegevust, nõustutud, tagasi lükatud, esialgne, valmis, delegeeritud, lõpetatud, töös) kirjest paremal asuvas rippmenüüs. Grupitöö kasutamisel ning osalejatelt vastuse soovimisel uuendatakse staatust sedamööda, kuidas nad vastavad. Kui sa vastust ei nõua, pead staatust ise uuendama.

Vastuse küsimine

- Vali rippmenüüst Vastuse küsimine, kui osaleja peaks sinu ettepanekule kuidagi reageerima. See tähendab, et osalejale saadetakse seejärel sündmuse ajakava. Sellele osutab üksikasjade nimekirjas väike ümbrik. See võimalus on eriti kasulik grupitöö korral, sest osalejate staatust uuendatakse sel juhul automaatselt.

#### Meeldetuletuste kaart

Meeldetuletus

- Vali rippmenüüst vaikimisi meeldetuletus ja klõpsa nupule Lisa, kui soovid, et &korganizer; tuletaks sulle sündmust meelde.

  Nupuga Seadista saab avada Olemasoleva meeldetuletuse muutmise dialoogi. Selles saab valida, mitu minutit, tundi või päeva enne sündmust soovid meeldetuletust saada. Samuti saab siin määrata meeldetuletuste kordamise intervalli ning luua spetsiaalseid meeldetuletusi, mille korral esitatakse heli, saadetakse e-kiri või käivitatakse programm või skript.

  Kui otsustad panna meeldetuletuse ajal tööle konkreetse programmi või skripti, kontrolli kindlasti, kas sul on ikka õigus seda programmi käivitada, sest vastasel juhul see tööle ei hakka.

#### Korduste kaart

Mõned sündmused võivad ka korduda. Seda, kuidas ja millal, saabki siin määrata.

&korganizer;i sündmuse muutmise dialoog - korduste kaart &korganizer;i sündmuse muutmise dialoog - korduste kaart

&korganizer;i sündmuse muutmise dialoog - korduste kaart

Seadistuste aktiveerimiseks vali korduse reegel kirjest Kordus paremal asuvas rippmenüüs. Kui valitud on Mitte kunagi, ei ole võimalik sel kaardil midagi muuta.

##### Kordamise reegel

Vali, kas soovid sündmuse kordumist päevades, nädalates, kuudes või aastates mõõdetava ajavahemiku järel. Valikuvõimalused on järgmised:

Igapäevane

- Määrab, kas sündmus toimub iga päev (1), ülepäeva (2) ja nii edasi.

Iganädalane

- Määrab, kas sündmus toimub iga nädal (1), ülenädalati (2) ja nii edasi. Samuti saab määrata sündmuse toimumise nädalapäeva (esmaspäev - pühapäev).

Igakuine

- Sündmus on võimalik määrata korduma iga kuu samal päeval või iga kuu samal nädalapäeval. Valida saab kahe võimaluse vahel. Vaikimisi eeldab &korganizer;, et soovid korduse määrata iga kuu konkreetsele kuupäevale (näiteks 15.). Samuti saab siin muuta perioodi, pannes näiteks sündmuse korduma iga kahe, kolme ja nii edasi kuu tagant.

Iga-aastane

- See sarnaneb igakuise võimalusega. Valida võib näiteks konkreetse kalendripäeva (⪚ aasta 250. päeva) või korduse konkreetse kuu konkreetsel päeval (⪚ märtsi 2. teisipäev) või konkreetse aasta konkreetse kuu konkreetsel päeval. Vaikimisi eeldab &korganizer;, et eelistad kordust tänasel päeval. Samuti saab muuta perioodi, pannes näiteks sündmuse korduma iga kahe, nelja ja nii edasi aasta tagant.

##### Kordamise vahemik

Vaikimisi korduvad kordama määratud sündmused lõputult, see tähendab, et kordustel puudub lõpp. See ei pruugi tingimata kattuda sinu huvidega, mistõttu saab kordamise tühistada, määrates nende lõppkuupäeva või korduste arvu.

##### Erandid

Võib juhtuda, et oled küll määranud väga nutikad kordamise reeglid, aga siis leiad, et vaja läheb ka mõningaid erandeid. Kui näiteks paned paika oma keskkooliklassi õpilaste tunniplaani, tuleb arvestada vaheaegu ja muid erandlikke sündmusi. Selles sektsioonis saab kuupäevi erandite nimekirja (&ie; nende kordade nimekirja, mil sündmus isegi juhul, kui korduse reegel selle toimuma määrab, ikkagi ei toimu) lisada ning neid muuta või kustutada. Vali kuupäev kuupäevavalijaga ning klõpsa selle lisamiseks nimekirja nupule Lisa. Kui soovid aga kuupäeva eemaldada, klõpsa sellel paremal asuvas nimekirjakastis ja klõpsa nupule Kustuta.

#### Manused

Sündmustele ja ülesannetele võib olla kaasatud faile. Need võivad olla salvestatud linkidena või sisestena. Manuse lisamiseks klõpsa nupule Lisa.

&korganizer;i sündmuse muutmise dialoog - manuste kaart &korganizer;i sündmuse muutmise dialoog - manuste kaart

&korganizer;i sündmuse muutmise dialoog - manuste kaart

Valiku Manuse salvestamine tekstisiseselt märkimisel salvestatakse kaasatud fail sinu kalendris, mis võib sõltuvalt faili suurusest võtta üsna palju ruumi. Kui see on märkimata, salvestatakse üksnes kaasatud failide osutav link. Ära kasuta linki kaasatud failide puhul, mis muutuvad sageli või võivad oma praegusest asukohast mujale liikuda.

Kaasatud failidega saab kontekstimenüü abil ette võtta järgmisi toiminguid:

Ava

- Näitab valitud kaasatud faili sellega seostatud rakenduses.

Salvesta kui...

- Võimaldab salvestada olemasoleva manuse teise nimega.

Kopeeri, Lõika ja Aseta

- Võimaldab kopeerida, lõigata ja asetada lõikepuhvrisse ja lõikepuhvrist.

Eemalda

- Kustutab valitud manuse.

Omadused...

- Võimaldab muuta olemasolevat kaasatud faili.

#### Halda malle

Nupp Halda malle avab dialoogi, mis võimaldab aktiivse sündmuse salvestada mallina, misjärel on võimalik selle andmeid kasutada ka edaspidi. Näiteks võib salvestada mallina kohtumise, mis leiab arvatavasti ka edaspidi aset samas kohas ja samade osavõtjatega.

Nupuga Rakenda saab kasutada olemasoleva sündmuse malli. Kui jätkata eelmises lõigus toodud näidet, siis saab nii näiteks paika panna kohtumise päevakorra.

### Ülesanded

Ülesannete nimekiri on koht, kuhu saad enda jaoks kirja panna asju, mida sul tuleb teha. Ülesanded on sellised asjad, mida ei pea tingimata ajastama. On olemas lühiajalisi ja pikaajalisi ülesandeid. Näideteks võivad olla juuksuri juurde minek eelseisval nädalal ja vana auto müümine eelseisval aastal. Selliste asjade puhul ei pruugi vaja olla lasta mingil hetkel meelde tuletada, aitab sellest, kui paned kirja asjad, mis tuleb ära teha, ning kuupäevad, mis ajaks need asjad peaksid olema ära tehtud (tähtaeg).

Uue ülesande lisamiseks vali menüükäsk Toimingud Uus ülesanne.... Ilmub dialoog, mille allosas on viis kaarti.

#### Kaart Üldine

&korganizer;i ülesande muutmise dialoog &korganizer;i ülesande muutmise dialoog

&korganizer;i ülesande muutmise dialoog

Sellel kaardil on palju ühist sündmuste muutmise dialoogiga, kuid siin on ka mõned ülesannetega seotud valikud:

Täitmine

- Siin on näha ülesande täitmise protsent, mis esialgu on määratud 0% peale. Hiljem saad oma edusamme ise kajastada, muutes valmisoleku protsenti 10%-liste sammude kaupa.

Tähtsus

- Siin saab ülesandele omistada tähtsuse. Hüpikkast võimaldab valida tähtsuse vahemikus ühest üheksani, kus 1 tähistab tähtsaimat. Esialgu on kõigi ülesannete tähtsuseks määratud 5 ehk keskmine.

### Nõutavad väljad

Alljärgnev kujutab ülevaadet sellest, millised väljad on sündmuste ja ülesannete sisestamisel nõutavad ja millised võib tühjaks jätta:

- Kaardil Üldine tuleks täita vähemalt väli Tiitel ja panna kirja kirjeldus (suures ristkülikus), kuigi kumbki ei ole kohustuslik. Kui määrata Meeldetuletus, oleks mõttekas määrata ka selle aeg ning valida, kas selle puhul tuleb esitada heli või käivitada mingi rakendus.

- Kaardi Osalejad võib täiesti tühjaks jätta.

- Kaart Kordus tuleb täita ainult juhul, kui valida igapäevane, -nädalane, -kuine või -aastane kordumine.

- Dialoogi Kaasatud failid võib täiesti tühjaks jätta.

## Grupitöö

&korganizer;i grupitöö võimalused lubavad sul korraldada koosolekuid ja kohtumisi ning jagada ülesandeid, soovida osalejatelt vastust ja avaldada kalendrikirjeid. Kui oled kutsutud osalema sündmuses või ülesandes, võid sellele vastata teatega, et saad osaleda, või saata vastuettepaneku, milles pakud näiteks välja mõne muu aja või asukoha. Samuti saad avaldada oma vaba/hõivatud info, andes inimestele teada, millal oled kättesaadav, ning soovida teistelt inimestelt samasugust infot.

Praegu kasutab &korganizer; sündmuste ja ülesannete ajastamisel ning nende edastamisel e-postiga grupitööks mõeldud standardset IMIP protokolli. IMIP on kasutusel ka paljudes muudes klientides, näiteks &Microsoft; Outlook, Lotus Notes ja Novell Evolution. See tähendab, et sa saad sündmusi jagada ka nende klientide kasutajatega. &korganizer; on sündmuste, vastuste, uuenduste, loobumiste &etc; saamiseks, töötlemiseks ja saatmiseks lõimitud &kmail;iga. Kui sa saad näiteks &kmail;is kutse ja otsustad selle vastu võtta, lisatakse klõpsuga kirjas olevale lingile Nõus sündmus automaatselt sinu kalendrisse ning saadetakse vastus selle korraldajale.

Kui lülitada sisse valik Grupitöö kasutamine &korganizer;i grupitöö seadistustes, võtab &korganizer; grupitöö suhtlemise sinu eest enda peale. See tähendab, et sul on seejärel üsna harva vaja kasutada menüüd Ajaplaneerija. Kui näiteks lood sündmuse või ülesande osalejatega, küsib &korganizer; sinu käest, kas soovid saata neile kutsed, nii et sul ei ole vaja kasutada menüükäsku Ajaplaneerija Saada kutse osalejatele . Kui aga muudad enda kui sündmusele kutsutud osaleja staatust, küsitakse sinu käest, kas soovid saata info oma staatuse muutmise kohta ka sündmuse korraldajale, nii et sul ei ole vaja kasutada menüükäsku Ajaplaneerija Saada oleku uuendus .

### Sündmuse, ülesande või päevikukirje avaldamine

Kui soovid lihtsalt saata teistele inimestele sündmuse, ülesande või päevikukirje, vali pärast selle valimist menüükäsk Ajaplaneerija Avalda info.... Seejärel ilmub dialoog, kus saad valida nende inimeste e-posti aadressid, kellele soovid sündmusest või ülesandest teada anda. Teade saadetakse e-postiga iCalendari vormingus.

Pane tähele, et selle menüükäsuga võib kirja saata kellele tahes, mitte ainult antud elemendi osalejatele. Õigupoolest võib sündmuse või ülesande või päevikukirje avaldada ka ilma ühegi osalejata, sest avaldamine ei nõua veel osalejatelt mingit vastust.

Oletame näiteks, et lööd kaasa mõnes bändis ja aeg-ajalt korraldate kontserte. Oma fännidele kontserdist teatamiseks on sul olemas postiloend. Kui kasutad kontsertide ajakava jaoks &korganizer;it, võid valida lihtsalt menüükäsu Ajaplaneerija Avalda info..., kirjutada sinna postiloendi aadressi ning sündmuse teave saadetaksegi teele. Postiloendi tellijatel, kes kasutavad &korganizer;it, lisatakse kontserdi toimumisaeg automaatselt kalendrisse.

Eespool kirjeldatud sündmuse avaldamine annab saajale sellest ainult teada, aga ei võimalda tal osalemist paluda. Kui soovid anda sellist võmalust, vali Ajakava Saada iCalendarina...

### Tegutsemine grupitöö korraldajana

Kui lood sündmuse või ülesande ja lisad sellele osalejad, võtad ühtlasi endale sündmuse korraldaja rolli. Osalejate lisamiseks kasuta dialoogi Sündmuse muutmine või Ülesande muutmine kaarti Osalejad. Päevakavavaates seatakse juhul, kui sa oled grupitöö sündmuse korraldaja, sündmuse juurde väike ikoon Korraldaja ikoon .

Korraldaja vastutab kutsete saatmise, osalejate vastuste kogumise ning sündmuse või ülesandega seotud andmete uuendamise eest.

#### Kutsete saatmine ja vastuste töötlemine

Sündmuse või ülesande korraldamiseks loo see &korganizer;is ja lisa osalejate kaardil kõik isikud, kes selles peaksid osalema. &korganizer; võib saata osalejate kutsed automaatselt (sõltuvalt &korganizer;i grupitöö seadistustest), kuid sa võid seda teha ka käsitsi, valides sündmuse või ülesande ja seejärel menüükäsu Ajaplaneerija Saada kutse osalejatele. Osalejad saavad e-kirja, mis sisaldab kogu sündmust või ülesannet puudutavat infot. Nad võivad sellele vastata nõusoleku või tagasilükkamisega või siis esitada vastuettepaneku. Samuti võivad nad kutse kellelegi delegeerida või edasi saata. See info saadetakse sulle samuti e-kirjaga ja kui oled &kmail;i vastavalt seadistanud, lisatakse osalejate vastused automaatselt sinu kalendrisse. Kui osaleda soovib veel isikuid (kes on näiteks saanud edasi saadetud kutse), palutakse sul uued osalejad aktsepteerida.

#### Sündmuse või ülesande ärajätmine

Sündmuse või ülesande ärajätmiseks pead olema selle korraldaja. Kui oled märkinud valiku Grupitöö kasutamine &korganizer;i grupitöö seadistustes, võid lihtsalt vastava kirje kustutada ning &korganizer; pärib, kas soovid saata katkestamisteate. Teine võimalus on valida kirje ning seejärel menüükäsk Ajaplaneerija Saada katkestusteade osalejatele.

Selle käsu kasutamisel saadetakse katkestamisteade kõigile osalejatele ning nad võivad seejärel vastava kirje ka oma kalendrist eemaldada.

### Käitumine osalejana

Kui saad kutsega kirja ja kutse vastu võtad, lisatakse sündmus või ülesanne sinu kalendrisse. Kui see on sündmus, näeb päevakavavaates selle juures väikest ikooni Osaleja ikoon .

#### Kutsele vastamine

Kui saad &kmail;is kutse, võid klõpsata nupule Keeldu selle tagasilükkamiseks või siis Nõus või Tingimustega nõus. Kahel viimasel juhul lisatakse kirje ka sinu kalendrisse. Kõigil juhtudel saadab &kmail; aga sinu vastuse automaatselt korraldajale.

Kutse võib ka delegeerida või edasi saata. Delegeerimine tähendab seda, et volitad kedagi esinema enda nimel. Edasisaatmise korral saadad kutse ühele või mitmele isikule, keda pole seni kutsutud. Kui delegeerimise või edasisaatmise adressaat võtab kutse vastu, palutakse korraldajal uus osaleja aktsepteerida.

Kui sa mingil põhjusel meelt muudad, muuda oma staatust kirje osalejate kaardil. Kui oled märkinud valiku Grupitöö kasutamine &korganizer;i grupitöö seadistustes, pärib &korganizer;, kas soovid saata e-kirja teatega oma staatuse muutmise kohta. Teine võimalus on valida menüükäsk Ajaplaneerija Saada oleku uuendus .

#### Vastuettepaneku saatmine

Kui sündmuse või ülesande, milles sind osalema kutsuti, mõni tunnus tundub sulle ebasobiv ja sa soovid saata korraldajale omapoolse ettepaneku (näiteks muuta kohta või aega), siis muuda lihtsalt kirjet ja saada see tagasi oma ettepanekuna. Selleks vali kirje ja seejärel menüükäsk Ajaplaneerija Vastuettepanek .

Sündmuse korraldaja saab sinu ettepaneku e-kirjaga ning võib sellega nõustuda või selle tagasi lükata.

#### Sündmuse või ülesande viimase versiooni hankimine

Sündmuse või ülesande viimase versiooni hankimiseks vali kirje ja seejärel menüükäsk Ajaplaneerija Uuenda infot. Ajakavarakendus hangib seejärel viimase versiooni.

### Vaba/hõivatud info

Vaba/hõivatud info näitabki seda, millal sa oled kättesaadav. Sellist infot teades saavad teised inimesed, kes kavatsevad sind kuskil osalema kutsuda, teada, millised ajad sulle sobivad. Pane tähele, et info avaldab ainult aegu, mitte aga sündmusi, põhjuseid või osalisi.

&korganizer; toetab vaba/hõivatud info avaldamist ja hankimist nii automaatselt kui ka käsitsi.

Vaba/hõivatud info saatmiseks e-postiga vali menüükäsk Ajaplaneerija Saada teave vaba/hõivatud aja kohta... Sisesta ilmuvas dialoogis nende isikute e-posti aadressid, kellele soovid info saata, ja klõpsa nupule OK.

Grupitööserverites on tavaliselt standardne koht, kuhu laadida vaba/hõivatud info, et teised pääseksid ligi sinu infole ja sina ise teiste infole. &korganizer;i võib panna vaba/hõivatud infot saatma ja hankima automaatselt. Seda saab teha &korganizer;i seadistamise dialoogis kaardil Vaba/hõivatud.

Vaba/hõivatud info üleslaadimiseks serverisse, mis on kindlaks määratud &korganizer;i seadistustes, vali menüükäsk Ajaplaneerija Avalda vaba/hõivatud info.

### Näited

#### Uue grupisündmuse sisestamine

Toodavas näites seisab sul ees sündmuse sisestamine. Tegemist on järgmisele esmaspäevale kavandatud uue toote esitlusega. Sinu ülemus Jaana Vanasepp on sündmuse peategelane ehk juhataja ja sina, Jaan Noorsepp, oled selle korraldaja. Lisaks teile on veel kaks osalejat: Peeter Haamer ja Kristi Alasi. Jaana andis sulle ka sündmuse kava. See algab keskpäeval ehk kell 12 ja kestab kella 13-ni. Samasugused kokkusaamised on kavandatud veel (korduvatena) igale esmaspäevale.

1. Liigu kuupäevanavigaatoriga järgmisele esmaspäevale.

2. Vali menüükäsk Toimingud Uus sündmus... või vali ala kella 12 ja 13 vahel ning hakka sündmuse tiitlit kirja panema.

3. Kirjuta lühike, kuid kohane tiitel. On üsna oluline selle juures korrektne olla, sest see on ainuke väli, mida saab otsida. Kui võtad kuulda meie soovitust, kirjuta sinna `Toote turuletoomise üritus`.

4. Kirjuta suurde ristkülikusse põhjalik sündmuse programm. Et meie näide väga keeruliseks ei läheks, kirjuta kolmele eraldi reale `Sissejuhatus, Tutvustus, Kokkuvõte`.

5. Vali kaart Meeldetuletus. Määra meeldetuletuse ajaks 15 minutit, mis on just paras aeg, mille kestel jõuab enne ürituse algust tassil teel lasta hea maitsta.

6. Vali rippmenüüst Kategooriad Kohtumine.

7. Vali kaart Kordus ja seal valik Iganädalane.

   Suurem osa tööst on juba sinu eest automaatselt ära tehtud. &korganizer;i vaikeväärtus määrab sündmuse korduma igal nädalal. Pane tähele, et valitud on ka Lõpp mitte kunagi. See tähendab, et sündmus kordub igal esmaspäeval (alustades küll alles 30. augustist 2010) kuni aegade lõpuni (või vähemalt seni, kuni sa ülesande kustutad).

8. Seni on kõik hästi läinud. Klõpsa nüüd kaardile Osalejad.

9. Kaardil Osalejad tuleks ette võtta järgmised sammud:

   1. Näed, et oled ise sündmuse organiseerija.

   2. Kirjuta esimesele tekstiväljale e-posti aadress kujul `Nimi <e-posti aadress>`. Meie näites oleks see siis `Jaana Vanasepp <jvanasepp@firma.ee>`.

      Kui mõni osaleja leidub juba sinu &kde; aadressiraamatus, võid nime ja e-posti aadressi kirjutamise asemel klõpsata nupule Vali osalejad...

   3. Vali rolliks Juhataja.

   4. Järgmisele sisendväljale kirjuta `Peeter Haamer <phaamer@firma.ee>`.

   5. Järgmisele sisendväljale kirjuta `Kristi Alasi <kalasi@firma.ee>`.

10. Kui oled seadistanud &korganizer;i kasutama grupitööd, küsitakse sinu käest, kas soovid saata e-kirja osalejatele sündmuse üksikasjadega ning vastuse sooviga (viimast juhul, kui valik Vastuse küsimine on kaardil Osalejad ära märgitud). Teine võimalus on saata kutsed menüükäsuga Ajaplaneerija Saada kutse osalejatele.

11. Vaata veel kord kõik üle, klõpsates kaartidele. Kui sa midagi taunitavat ei leia, klõpsa nupule OK.

Õnnitlused! Oled oma esimese sündmuse paika pannud!

## &korganizer;i seadistamine

&korganizer;i välimuse ja käitumise muutmiseks vali menüükäsk Seadistused&korganizer;i seadistamine... Täpsemalt räägib seadistamisvõimalustest config-main.

Tööriistaribade ikoonivaliku muutmiseks vali menüükäsk Seadistused Tööriistaribade seadistamine..., kuid enne selle kasutamist võiks tutvuda ka tööriistaribade seadistamise põhjaliku kirjeldusega.

Tööriistaribasid on võimalik ka aknas lohistada. Vii hiirekursor tööriistariba sanga kohale ning lohista riba &korganizer;i aknas uude asukohta.

Lokaliseeritud väärtusi, näiteks kuupäeva ja aja vorming, saab määrata Süsteemi seadistuste moodulis Riik/regioon & keel. Selle mooduli saab avada ka otse &korganizer;is menüükäsuga Seadistused Kuupäeva & aja seadistamine.... Et Süsteemi seadistustes tehtud muudatused toimima hakkaksid, tuleb &korganizer; siiski taaskäivitada.

Selle määramiseks, kuhu &korganizer; salvestab ja kust hangib kalendrisse kuuluvad sündmused, päevikukirjed ja ülesanded (kohalikud failid, grupitööserver, päevikukirjed veebipäevikuna, võrgufailid &etc;), uuri managing-resources.

### &korganizer;i põhiseadistused

Seadistustedialoog võimaldab määrata üsna mitmed &korganizer;i tegutsemise alused ja võimalused.

#### Kaart Üldine

##### Kaart Isiklik

Personaalsed seadistused võimaldavad määrata mitmesuguseid asju, mis tegelevad sinu isiksuse tuvastamisega või ka millegi muuga, mis muude kategooriate alla ei mahu.

Kasutatakse süsteemi seadistuste e-posti seadistusi

- Märgi see kast, kui soovid kasutada süsteemi seadistustes määratud nime ja e-posti aadressi (Konto üksikasjad Parool ja kasutajakonto).

Täisnimi

- Täisnime väljal seisab esialgu Anonüümne, kelle e-posti aadressiks on määratud eikeegi@eikuskil. Nime saad muuta kas seda otse kasti kirjutades või kasutades Süsteemi seadistuste e-posti seadistusi (vaata eespool). Seda nime näidatakse ülesannete ja sündmuste puhul väljal Korraldaja.

E-posti aadress

- Välja E-posti aadress kasutatakse samuti kalendri omaniku tuvastamiseks. Kui keegi teine avab sinu kalendri või sündmuse, ei saa ta seda muuta, sest tal on ainult lugemisõigus.

Vaikimisi e-kirja kaasamise viis

- See valik võimaldab kindlaks määrata, kuidas e-kiri lisatakse sündmusele. Lisada võib kogu kirja koos kaasatud failidega, kirja ilma kaasatud failideta või ka lihtsalt lingi kirjale.

  Pane tähele, et kirja lisamine ilma kaasatud failideta võib muuta allkirja vigaseks.

##### Kaart salvestamine

Perioodiline eksport &HTML;-i

- Selle märkimisel ekspordib &korganizer; kalendri ja ülesannete loendi &HTML;-faili sinu kodukataloogis intervalliga, mis vaikimisi on 10 minutit.

Kustutamisel küsitakse kinnitust

- Kasti Kustutamisel küsitakse kinnitust märkimisel küsib &korganizer; iga kustutamise korral sinu käest kinnitust. Kui see on märkimata, ei päri &korganizer; mingi sündmuse kustutamisel midagi, vaid viib käsu viksilt ellu.

Uued sündmused, ülesanded ja päeviku sissekanded

- See võimalus lubab lisada uued sündmused/ülesanded standardkalendrisse või panna &korganizer; iga kord küsima, millist kalendrit soovid kasutada.

  Kolab2 serveri eriomadused: mõistlik oleks valida lisatakse kasutaja määratud kalendrisse, kui plaanid kasutada Kolabi serveri kaustade jagamise võimalusi. Nii saad ise kontrollida, milline info on kättesaadav ainult sulle ja milline avaldatakse ühiskasutuses kaustades.

#### Kellaaeg ja kuupäev

##### Kaart Piirkond

Päev algab kell

- Vali rippmenüüst enda päeva algus. See võib olla aeg, mil ärkad või mil tööle asud. Selle määramine ei takista sul kuidagi lisamast või vaatamast sellele kellaajale eelnevaid kirjeid, vaid määrab kindlaks ainult selle, millist kellaaega näidatakse vaikimisi kalendrivaate ülaservas. Päevakavavaates saad varasemaid või hilisemaid sündmusi vaadata kerimisriba kasutades.

Pühade piirkond

- Vali rippmenüüst oma riik või piirkond. Kui seda seal pole, siis vali (Puudub). Kui sinu riik on nimekirjas, lisab &korganizer; sinu maa pühad ja riiklikud tähtpäevad kalendrisse.

Tööaeg

- Võimalustega Tööpäeva alguskellaaeg ja Tööpäeva lõppkellaaeg saab määrata, millal tööpäev algab ja lõpeb. &korganizer; eristab töötunde värviga vabast ajast, pühadest ja puhkepäevadest.

  Lisaks tuleks ära märkida nädalapäevadega kastid, millega saad kindlaks määrata, millistel päevadel töötunde arvestatakse. Kui ära märkida kast Välja arvatud pühad, ei märgi &korganizer; töötunde pühadel, mille aja määrab kindlaks ülevalpool rippmenüüst Pühade piirkond valitud maa või piirkond.

##### Kaart Vaikeväärtused

Kohtumise aeg vaikimisi

- Vali rippmenüüst sündmuste vaikimisi algusaeg. Kui valid uue sündmuse toimingute menüüst või tekitad sündmuse mingil viisil, mille korral &korganizer; ei suuda ära arvata, millal peaks seda sündmust alustama, määrab &korganizer; siin määratud tunni vaikimisi sündmuse alguseks.

Uue kohtumise kestvus vaikimisi (HH:MM)

- Vali kerimiskastist sündmuste vaikimisi kestvus. Kui valid uue sündmuse toimingute menüüst või tekitad sündmuse mingil viisil, mille korral &korganizer; ei suuda ära arvata, kui kaua peaks sündmus kestma, määrab &korganizer; siin määratud väärtuse vaikimisi kestvuseks.

Meeldetuletus

- Siin saab valida vaikimisi meeldetuletusele aja, kui kaua enne sündmuse toimumisaega tuleks meeldetuletus aktiveerida.

  Vali fail, mida kasutatakse uute meeldetuletuste puhul vaikimisi helifailina. Alati on võimalik määrata mõni muu fail meeldetuletuste täpsema seadistamise kaudu sündmuse või ülesande muutmise dialoogis.

  Järgmise kahe märkekastiga saab määrata, kas meeldetuletused lülitatakse sisse kõigi uute sündmuste ja ülesannete puhul. Neid saab alati ära keelata sündmuse või ülesande muutmise dialoogis.

#### Vaated

Need valikud võimaldavad seadistada &korganizer;i vaateid.

##### Kaart Üldine

Järgmised x päeva

- See valik lubab muuta päevade hulka, mida pakub menüü Liikumine valik Järgmised x päeva

Kokkuvõtte näitamine kohtspikris

- Kui sündmuse kokkuvõte on pikem, kui parajasti eesolev vaade võimaldab korraga näha, ei ole ülejäävat teksti näha. Kasti Kokkuvõtte näitamine kohtspikris märkimisel näidatakse kogu teksti kohtspikris, kui hoiad hiirekursorit veidi kohtumise kohal.

Ülesanded kasutavada kategooria värvi

- Selle märkimisel kasutavad ülesanded kategooria värve, mitte aga värve vastavalt nende tähtajale või selle ületamisele.

Kuupäevanavigaatori valikud:

Sündmuste näitamine, mis korduvad iga päev

- Kasti Sündmuste näitamine, mis korduvad iga päev märkimisel näidatakse kuupäevanavigaatoris rasvases kirjas päevi, mis sisaldavad iga päev korduvaid sündmusi.

Sündmuste näitamine, mis korduvad iga nädal

- Kasti Sündmuste näitamine, mis korduvad iga nädal märkimisel näidatakse kuupäevanavigaatoris rasvases kirjas päevi, mis sisaldavad iga nädal korduvaid sündmusi.

Ülesannete näitamine sündmuste asemel ülesandevaates

- Märkimisel näidatakse ülesandevaate korral kuupäevanavigaatoris rasvases kirjas päevi, mis sisaldavad ülesandeid.

Päevikute näitamine sündmuste asemel päevikuvaates

- Märkimisel näidatakse päevikuvaate korral kuupäevanavigaatoris rasvases kirjas päevi, mis sisaldavad päevikuid.

Nädalanumbrid valivad töönädalarežiimis töönädala

- Kasti Nädalanumbrid valivad töönädalarežiimis töönädala märkimise korral liigutakse klõpsamisel nädalanumbritele kuupäevanavigaatori küljel töönädalate, mitte tavaliste seitsmepäevaste nädalate vahel.

##### Päevakavavaate kaart

Päevakavavaate valikud:

Tunni suurus

- Selle abil saab määrata ridade kõrguse päevakavavaates.

Ikoonide näitamine päevakavavaate elementidel

- Märkimisel näidatakse päevakavavaate elementidel ikoone (meeldetuletus, kordumine jne.).

Ülesannete näitamine

- Selle märkekastiga saab määrata, kas ülesandeid näidatakse päevakavavaates või mitte. Kui sul on liiga palju konkreetse tähtajaga ülesandeid, võib nende näitamise keelata, et kalender liiga kirjuks ei muutuks.

Käesolevat aega näitava punase joone näitamine

- Selle märkimisel näidatakse parajasti kehtivat aega punase joonena. See annab sulle märku näiteks selle kohta, kui palju on veel kohtumiseni aega jäänud.

Sekundite näitamine hetkeaja joonel

- Selle märkimisel näidatakse käesolevat aega näitaval joonel ka sekundeid.

Ajavahemiku valimine päevakorra vaates käivitab sündmuse redaktori

- Selle märkimisel käivitatakse sündmuse redaktor automaatselt, kui valid päeva- või nädalavaates ajavahemiku- Ajavahemiku valimiseks lohista hiirega kavandatava sündmuse algusajast lõppajani.

Värvide kasutamine

- Valiku Kategooria sees, kalender väljas korral näidatakse kalendrielemente nendega seonduva kategooria värviga ning elemendi piiret sellele vastava kalendri värviga.

  Valiku Kalender sees, kategooria väljas korral näidatakse kalendrielemente nendega seonduva kalendri värviga ning elemendi piiret sellele vastava kategooria värviga.

  Valiku Ainult kategooria korral näidatakse kalendrielemente (nii nende sisu kui ka piiret) nendega seonduva kategooria värviga.

  Valiku Ainult kalender korral näidatakse kalendrielemente (nii sisu kui ka piiret) nendega seonduva kalendri värviga.

  Nende värvide määramiseks tuleb kasutada seadistustedialoogi kaarti Värvid ja fondid.

Hõivatud päevade märkimine teise taustavärviga

- Märkimisel täidetakse päevakavavaate taust eri värvidega päevadel, millel esineb vähemalt üks kogu päeva hõlmav sündmus, mille olekuks on hõivatud.

  Selle valiku taustavärvi võib muuta värvide seadistuste all, vaata seal valikut "hõivatud päevade taustavärv".

Mitme kalendri näitamine

- Vali, kas kõik kalendrid liita ühte päevakavavaatesse, iga kalender omaette päevakavaates või kasutada mõlemat võimalust eri kaartidel. Kõrvuti näitamist saab seadistada kontekstimenüü käsuga Seadista vaadet.

##### Kuuvaate kaart

Kuuvaate valikud:

Näitamisvalikud

- Esimese nelja märkekastiga saab lasta kuuvaates näidata kellaaega, ikoone (meeldetuletus, kordumine jne.), ülesandeid või päevikuid.

Kuuvaade hõivab kogu akna

- Selle märkimisel hõivab kuuvaade terve &korganizer;i akna, mitte aga ei jaga seda külgribaga (kus asuvad kuupäevanavigaator, ülesannete ja kalendriressursside nimekiri).

Hõivatud päevade märkimine teise taustavärviga

- Märkimisel täidetakse kuuvaate taust eri värvidega päevadel, millel esineb vähemalt üks kogu päeva hõlmav sündmus, mille olekuks on hõivatud.

  Selle valiku taustavärvi võib muuta ka värvide seadistuste all, vaata seal valikut "hõivatud päevade taustavärv"

Värvide kasutamine

- Kuuvaate värve saab seadistada sarnaselt päevakavavaatele.

##### Ülesannete vaate kaart

Ülesannete vaate valikud:

Lõpetatud ülesanded kuvatakse alati nimekirja lõpus

- Märkimisel näidatakse lõpetatud ülesandeid alati ülesannete nimekirja lõpus.

Ülesannete vaade hõivab kogu akna

- Märkimisel kasutatakse ülesannete vaate kuvamisel kogu &korganizer;i akent. Sellega võidab veidi ruumi ülesannete vaate jaoks, kuid samas ei näidata sel juhul teisi vidinaid, näiteks kuupäevanavigaatorit, ülesannete üksikasju ja kalendrite nimekirja.

Lõpetatud ülesanded salvestatakse päevikus

- Selle märkimisel lisab &korganizer; automaatselt päevikukirje iga ülesande lõpetamise kohta.

#### Värvid ja fondid

##### Värvid

Siin saab valida värvi, mida kasutatakse pühade, esiletõstmise ja teatud konkreetsete sündmusekategooriate esiletõstmiseks. Igale kategooriale võib valida eri värvi. Samas võib värvikirevus asja segasemaks ajada, nii et mõtle natuke, enne kui tegutsed. Värvide kasutamine sõltub ka vaateseadistustest.

Puhkepäeva värv

- See nupp avab värvi valimise dialoogi, kus saad valida puhkepäeva värvi. Seda kasutatakse puhkepäeva nime näitamisel kuuvaates ning puhkepäeva kuupäeva näitamisel kuupäevanavigaatoris.

Päevakavavaate taustavärv

- See nupp avab värvi valimise dialoogi, kus saad valida päevakavavaate taustavärvi.

Hõivatud päevade taustavärv

- See nupp avab värvi valimise dialoogi, kus saad valida päevakava- või kuuvaate taustavärvi. Seda värvi kasutatakse ainult siis, kui neis vaadetes on valitud võimalus tähistada hõivatud päevad teistsuguse värviga.

Päevakavavaate hetkeaja joone värv

- See nupp avab värvi valimise dialoogi, kus saab valida päevakavavaate hetkeaja joone värvi.

Töötundide värv

- See nupp avab värvi valimise dialoogi, kus saad valida töötundide taustavärvi päevakavavaates.

Tänase tähtajaga ülesande värv

- See nupp avab värvi valimise dialoogi, kus saad valida tänase tähtajaga ülesande värvi.

Tähtaja ületanud ülesande värv

- See nupp avab värvi valimise dialoogi, kus saad valida tähtaja ületanud ülesande värvi.

Kategooriad

- Selles grupis saab valida igale kategooriale oma värvi. Vali rippmenüüst kategooria ning klõpsa nupule, et avada värvi valimise dialoog, kus saadki antud kategooria värvi valida. Sõltuvalt vaateseadistustest kasutatakse seda värvi antud kategooriasse kuuluvate sündmuste ja ülesannete näitamisel päevakava- ja kuuvaates.

Ressursid

- Selles grupis saab valida igale ressursile oma värvi. Vali rippmenüüst ressurss ning klõpsa nupule, et avada värvi valimise dialoog, kus saadki antud ressursi värvi valida. Sõltuvalt vaateseadistustest kasutatakse seda värvi antud ressursile kuuluvate sündmuste ja ülesannete näitamisel päevakava- ja kuuvaates.

##### Fontide kaart

Ajatelg

- Nupule klõpsates saab valida ajatelje fondi ning selle stiili ja suuruse.

Kuuvaade

- Nupule klõpsates saab valida kuuvaate fondi ning selle stiili ja suuruse.

Päevakavavaade

- Nupule klõpsates saab valida päevakavavaate (päeva-, nädala- ja töönädala vaade) fondi ning selle stiili ja suuruse.

Käesolevat aega näitav joon

- Nupule klõpsates saab valida käesolevat aega näitava (värviline joon päevakavavaates) fondi ning selle stiili ja suuruse.

#### Grupitöö

Grupitöö kasutamine

- Selle märkimisel saadetakse automaatselt kirjad sündmuste või ülesannete loomisel, uuendamisel või kustutamisel, mis hõlmavad ka teisi isikuid. Kiri võib olla kutse vastloodud sündmuse osalejatele, loodud sündmuse katkestamise teade, vastus kutsele või oma staatuse uuendamine, soov sündmust muuta &etc; Lülita see sisse, kui soovid kasutada grupitöö võimalusi (nt. seadistada &kontact;i &kde; Kolabi kliendiks).

Sündmuste e-postiga edastamisel saadetakse koopia ka omanikule

- Kui märgid ära kasti Sündmuste e-postiga edastamisel saadetakse koopia ka omanikule, saadetakse sulle koopia kõigist meilidest, mida &korganizer; sinu soovil sündmuste osalistele saadab.

Kirjade saatmise viis

- Siin saab valida, millist e-posti klienti kasutada. Selleks võib olla näiteks &kmail; või &Sendmail; (mis peab mõistagi olema süsteemi paigaldatud).

Täiendavad e-posti aadressid

- Siin saab anda &korganizer;ile teada, millised e-posti aadressid sul veel on. Neid võib siia lisada, muuta või kustutada. Need on täienduseks aadressile, mille määrasid kindlaks isiklikes seadistustes. Kui saad kutse osaleda sündmuses, aga kasutad seal mõnda muud e-posti aadressi, tasuks see siia kirja panna, et &korganizer; tunneks selle sinu aadressina ära ja võiks saadud kutse kalendrisse kirja panna.

#### Vaba/hõivatud

Vaba/hõivatud info näitabki seda, millal sa oled kättesaadav. Sellist infot teades saavad teised inimesed, kes kavatsevad sind kuskil osalema kutsuda, teada, millised ajad sulle sobivad. Pane tähele, et info avaldab ainult aegu, mitte aga sündmusi, põhjuseid või osalisi.

&korganizer; toetab vaba/hõivatud info avaldamist ja hankimist nii automaatselt kui ka käsitsi.

##### Avaldamine

Oma vaba/hõivatud infot avaldades annad teistele võimaluse arvestada sinu hõivatud aegade kava kohtumisi planeerides, kuhu neil on mõttes ka sind kutsuda.

Vaba/hõivatud info automaatne avaldamine

- Märkimisel saad lasta oma vaba/hõivatud info automaatselt avaldada. Pane tähele, et sa võid selle ka valimata jätta ning saata oma vaba/hõivatud info e-postiga või võrku laadida &korganizer;i menüü Ajaplaneerija käskudega.

  Kui sinu rakendus töötab &kde; Kolabi kliendina, ei ole see vajalik. Kolab2 server hoolitseb ise sinu vaba/hõivatud info avaldamise eest ja tagab teistele kasutajatele sellele ligipääsu.

Üleslaadimiste min. ajavahe (minutites)

- Kui otsustad oma infot automaatselt avaldada, saad määrata ka üleslaadimiste vahele jääva intervalli minutites.

Avaldatakse (vaikimisi 60) päeva vaba/hõivatud info

- Siin saab määrata, mitme kalendripäeva info avaldatakse ja on kättesaadav teistele.

Serveri &URL;

- Kirjuta siia serveri &URL;, kus sinu vaba/hõivatud info avaldada. Vajaduse korral küsi seda serveri administraatorilt.

  Kolab2 serveri näide: `webdavs://kolab2.com/freebusy/juhan@kolab2.com.ifb`

Kasutajanimi

- Kirjuta siia sinu kontot serveris puudutav info.

  Kolab2 serveri eriomadused: sinu registreeritud UID (Unikaalne IDentifikaator). Vaikimisi peaks see olema sama sinu e-posti aadressiga Kolab2 serveris, kuid võib ka sellest erineda. Viimasel juhul kirjutagi siia oma UID. Kui sa seda ei tea, küsi seda serveri administraatori käest.

Parool

- Kirjuta siia oma parool (serverisse siselogimiseks).

Parool jäetakse meelde

- Sisselülitamisel jätab &korganizer; sinu parooli meelde ega küsi seda edaspidi, kui vaba/hõivatud infot üles laadid.

  Turvakaalutlustel ei ole soovitatav oma parooli seadistustefailis salvestada.

##### Tõmbamine

Teiste vaba/hõivatud infot hankides saad arvestada nende hõivatud aegade kava kohtumisi planeerides, kuhu kavatsed teisi kutsuda.

Teiste inimeste vaba/hõivatud info automaatne tõmbamine

- Sellega saab teiste isikute vaba/hõivatud info tõmbamise automatiseerida. Selle kasutamiseks täida allpool vajalikud serveri info väljad.

Hankimisel kasutatakse täielikku e-posti aadressi

- Sellega saab muuta faili nime, mida serverist tõmmatakse. Selle märkimisel tõmmatakse vaba/hõivatud info fail nimetusega `kasutaja@domeen.ifb`, muidu aga `kasutaja.ifb`. Kui sa ei ole väga kindel, küsi serveri administraatorilt, kuidas peaks talitama.

  Kolab2 serveri eriomadused: kui oled määranud &korganizer;i &kde; Kolabi kliendi (&kontact;/Kolab) komponendiks, tuleb sul see sisse lülitada.

Serveri &URL;

- Kirjuta siia serveri &URL;, kust vaba/hõivatud info tõmmata. Vajaduse korral küsi seda serveri administraatorilt.

  Kolab2 serveri näide: `webdavs://kolab2.com/freebusy/`

Kasutajanimi

- Kirjuta siia sinu kontot serveris puudutav info.

Parool

- Kirjuta siia oma parool (serverisse siselogimiseks).

Parool jäetakse meelde

- Sisselülitamisel jätab &korganizer; sinu parooli meelde ega küsi seda edaspidi, kui vaba/hõivatud info faile tõmbad.

  Turvakaalutlustel ei ole soovitatav oma parooli seadistustefailis salvestada.

#### Pluginad

Täpsemalt räägib seadistamispluginatest plugins-chapter.

### Tööriistaribade seadistamine

&korganizer;il on neli tööriistariba: peamine tööriistariba (ikoonidega Uus sündmus, Uus ülesanne, Uus päevik, Tagasi, Edasi, Täna, Päev ja Nädal), vaateriba (kus leiab nupud Päevakava, Kuuvaade, Ajatelg, Ülesannete nimekiri ja Päevik), ajaplaneerija riba (ikoonidega Avalda info, Saada kutse osalejatele, Saada oleku uuendus ja Aadressiraamat) ning filtririba, kus saab valida filtri &korganizer;i vaates kasutamiseks ning filtreid ka hallata. Tööriistaribasid saab mitmel moel muuta: lisada uusi ikoone, muuta nende suurust, muuta tööriistariba asendit ja lisada ikoonidele kirjeldav tekst.

Tööriistaribade asukohta saab muuta kahel viisil:

- Klõps hiire parema nupuga tööriistaribale avab tööriistariba menüü, kus saab muuta ka ikoonide suurust ja teksti asukohta.

- Kui tööriistariba pole lukustatud, võib seda ka lihtsalt teise kohta lohistada, haarates hiirega iga riba vasakus servas olevast sangast. Lähemalt saab tutvuda mitmesuguste muude hõlpsate lohistamisoperatsioonidega siin.

Tööriistaribasid saab seadistada kahel viisil:

- Ikoonivalikut saab muuta menüükäsuga Seadistused Tööriistaribade seadistamine...

- Graafilist stiili (ikoonide suurus, teksti asukoht &etc;) saab muuta tööriistariba menüü abil, mille saab avada hiire parema nupu klõpsuga tööriistaribal.

#### Tööriistaribade seadistustedialoog

Selles dialoogis saab kohandada seda, milliseid tööriistu tööriistaribadel näidatakse. Dialoogi avamiseks vali menüükäsk Seadistused Tööriistaribade seadistamine...

##### Tööriistariba valik

Esmalt tuleb valida tööriistariba, mida soovid muuta. Kõik dialoogis tehtavad muutused mõjuvad tööriistaribale, mis on valitud dialoogi ülaosas asuvas hüpikmenüüs.

##### Võimalikud tegevused

Tööriistariba nimetuse all asub kaks ristkülikut: Võimalikud tegevused ja Valitud tegevused. Vasakule ja paremale osutavaid nooli (need paiknevad kahe ristküliku vahel) kasutades saab ikoone liigutada võimalike tegevuste nimekirjast valitud tegevuste nimekirja. Tööriistaribal näidatakse kõiki neid ikoone, mis paiknevad kastis Valitud tegevused. Üles ja alla osutavad nooled võimaldavad muuta ikooni asukohta tööriistaribal.

Valitud toimingute nimekirja all olevate nuppudega saab muuta nupu ikooni ja teksti. Teksti muutmise dialoogis saab märkida valiku Teksti peitmine, kui tööriistaribal näidatakse ikoonide kõrval teksti, mis annab selles režiimis ruumi piisavalt juurde, et kõik nupud oleksid nähtaval.

Arvesta, et üldiselt on kasulikum omada vähem ikoone, sest nii ei ole vaateväli nii kirju ja selle tajumine on valutum. Kui näiteks oled harjunud lõikama ja asetama kiirklahvidega, siis ei pruugi sul olla mingit tarvidust ikoonide Lõika, Kopeeri ja Aseta järele.

#### Tööriistariba kontekstimenüü

Selles menüüs saab muuta tööriistaribade väljanägemist. Selle avab hiire parema nupu klõps tööriistaribal.

##### Teksti näitamine

Kui teksti näidatakse ikoonide kõrval, saab valida, kas näidatakse nupu teksti.

##### Teksti asend

Algselt on tekst ikoonide kõrval. Kui sulle aga meeldib, võid valida teksti näitamise ikoonide all või ainult teksti või ainult ikoonide näitamise.

##### Ikooni suurus

Siin saab muuta ikooni suurust, valides väikeste, keskmiste, suurte ja hiiglasliku suurusega ikoonide vahel.

##### Tööriistariba asukoha lukustamine

Kui vabastad tööriistariba lukustusest, võid seda liigutada ülemisele, alumisele, vasakule või paremale servale või isegi &korganizer;i peaaknast välja.

## Pluginad

&korganizer; võimaldab põhirakenduse võimalusi märgatavalt laiendada pluginate abil.

Pluginaid saab seadistada &korganizer;i peamises seadistustedialoogis. Vali Seadistused &korganizer;i seadistamine ja klõpsa dialoogi ikooniribal ikoonile Pluginad.

### Saadaolevad pluginad

#### Kuupäevanumbrite plugin kalendritele

See plugin lisab päevakavavaates päevadele nende järjekorranumbri aastas. Nii on näiteks 1. veebruar 32. päev.

#### Wikipedia 'täna ajaloos' plugin

See plugin pakub linke Wikipedia Täna ajaloos lehekülgedele.

#### Wikipedia päevapildi plugin kalendritele

See plugin võimaldab näha Wikipedia päevapilti.

#### Juudi kalendri plugin

See plugin võimaldab lisaks Gregoriuse kalendri kuupäevadele kasutada ka juudi kalendri päevi. Plugina seadistustedialoogis saab valida, kas lasta esitada Iisraeli pühasid, parsha-nädalates või Omeri või Chol HaMoedi päevades.

#### Päeviku trükkimise stiil

See plugin võimaldab trükkida päeviku sissekandeid.

#### Aastakalendri trükkimise stiil

See plugin võimaldab trükkida terve aasta kalendri.

## Seletused

### Menüüd

&korganizer;i käivitamisel ilmub &korganizer;i peaaken. See koosneb mitmest osast: menüüriba, tööriistariba, kuukalender, peapaneel sündmuste käesoleva vaatega ja ülesannete nimekiri.

Menüüd pakuvad võimaluse kasutada kõiki toiminguid, mida saab ette võtta kalendriga, sealhulgas sündmuste, ülesannete ja päevikukirjete salvestamine, avamine, lisamine ja kustutamine, trükkimine ja nii edasi.

Pane tähele, et &korganizer;i kasutamisel &kontact;i kalendrikomponendina on menüüd mõnevõrra teistsugused.

#### Fail

Menüü Fail võimaldab kasutada kogu kalendrit hõlmavaid toiminguid.

&Ctrl;O Fail Ava

- Avab failidialoogi, kus saab valida avamiseks uue vCalendar või iCalendar faili. Kui oled teinud parajasti avatud kalendrisse muutusi, küsitakse sinu käest, kas soovid need enne uue kalendri avamist salvestada.

  Täpsemalt räägib sellest toimingust managing-import-export.

&Ctrl;P Fail Trüki

- Vali menüükäsk Trüki või klõpsa ikoonile Trüki, kui tahad parajasti avatud kalendri välja trükkida. Võimalik on määrata trükitavate kuupäevade vahemik (kas käsitsi või kalendrividinaga) ning vaate tüüp (päev, kuu, nädal või ülesanne ja päevik).

Fail Trükkimise eelvaatlus

- Kui valida Trükkimise eelvaatlust või klõpsata ikoonile Trükkimise eelvaatlus, nii-öelda trükitakse aktiivne kalender ekraanil, mitte aga ei saadeta printerisse. Nii saab juba enne tegelikku trükkimist kontrollida, kas kõik on ikka õigesti.

  Võimalik on määrata trükitavate kuupäevade vahemik (kas käsitsi või kalendrividinaga) ning vaate tüüp (päev, kuu, nädal või ülesanne).

Fail Import Impordi kalender

- Kui sul on mõni iCalendar või vCalendar fail ja sa soovid liita selle sisu oma praeguse kalendriga, lisada selle uue ressursina või avada uues aknas, kasuta just seda võimalust. Näiteks on seda mõttekas teha juhul, kui oled saanud e-postiga mõne uue vCalendar faili.

  Täpsemalt räägib sellest toimingust managing-import.

Fail Import Impordi rakendusest Ical

- Kui oled kasutanud icali, populaarset, kuid üsna vananenud &UNIX; kalendrirakendust, võib tekkida soov importida sündmused ja ülesanded sellest &korganizer;isse. Selle käsuga loetakse `.calendar`-fail ja liidetakse kõik selle kirjed parajasti avatud kalendriga. Kui selle tegevuse käigus tuleb ette vigu või muid arusaamatuid asju, antakse sellest teada veateate kastiga.

  Täpsemalt räägib sellest toimingust managing-import.

Fail Import Uue ja huvitava kraami hankimine...

- See käsk avab dialoogi Uue kuuma kraami hankimine, mis pakub allalaadimiseks kalendreid. Nende sündmusi saab lisada olemasolevasse kalendrisse.

  Täpsemalt räägib sellest toimingust managing-get-hot-new-stuff.

Fail Eksport Ekspordi veebilehena...

- Kalender või osa sellest on võimalik salvestada &HTML;-failina, mis kõlbab ka avaldamiseks veebis.

  Täpsemalt räägib sellest toimingust managing-export.

Fail Eksport Ekspordi iCalendarina

- See toiming ekspordib kõik aktiivsed sündmused, ülesanded ja päevikukirjed (sõltumata sellest, millisele ressursile need kuuluvad) uue iCalendar failina.

  Täpsemalt räägib sellest toimingust managing-export.

Fail Eksport Ekspordi vCalendarina

- See toiming ekspordib kõik aktiivsed sündmused, ülesanded ja päevikukirjed (sõltumata sellest, millisele ressursile need kuuluvad) uue vCalendar failina.

  Täpsemalt räägib sellest toimingust managing-export.

Fail Arhiveeri vanad kirjed...

- Aegajalt võib olla mõttekas vanu kirjeid kustutada.

  Täpsemalt räägib sellest toimingust managing-purge-archive.

Fail Kustuta lõpetatud ülesanded

- See toiming eemaldab aktiivsest kalendrist kõik lõpetatud ülesanded.

  Täpsemalt räägib sellest toimingust managing-purge-archive.

&Ctrl;Q Fail Välju

- Menüükäsk Välju või klõps ikoonile Välju sulgeb aktiivse kalendriakna, küsides juhul, kui sellesse on tehtud muudatusi, mida ei ole salvestatud, kas soovid need salvestada

  See käsk ei mõjuta ülejäänud avatud kalendriaknaid. Iga aken tuleb eraldi sulgeda.

#### Redigeerimine

Menüü Redigeerimine võimaldab muuta ja otsida sündmusi ja ülesandeid.

Käsud Lõika, Kopeeri ja Aseta toimivad sarnaselt muudele &kde; rakendustele. Käsuga Otsi saab leida sündmusi ja ülesandeid parajasti aktiivses kalendris.

&Ctrl;Z Redigeerimine Võta tagasi

- Võtab tagasi viimase toimingu ehk viib kalendri tagasi olekusse, mis valitses enne viimast toimingut.

&Ctrl;&Shift;Z Redigeerimine Tee uuesti

- Sooritab uuesti viimase toimingu ehk viib kalendri tagasi olekusse, mis valitses enne viimast tagasivõtmist.

&Ctrl;X Redigeerimine Lõika

- Lõikab parajasti valitud elemendi(d) lõikepuhvrisse, eemaldades selle/need ühtlasi kalendrist.

&Ctrl;C Redigeerimine Kopeeri

- Kopeerib parajasti valitud elemendi(d) lõikepuhvrisse, jättes selle/need samas alles ka kalendrisse.

&Ctrl;V Redigeerimine Aseta

- Aseta lisab lõikepuhvri sisu kalendrisse. Lõikepuhver peab sisaldama sobivat vCalendari või iCalendari elementi, mille eelduseks on varasem lõikamis- või kopeerimiskäsk või valimine väljaspool &korganizer;it. Kui lõikepuhvri sisu osutub arusaamatuks, ilmub veateade.

  Siiski saab kiirklahve &Ctrl;C ja &Ctrl;V kasutada ka andmete kopeerimiseks mõnest muust rakendusest &korganizer;i sündmuse muutmise dialoogi või vastupidi.

Redigeerimine Kustuta

- Kustutab parajasti valitud elemendi(d), eemaldades selle/need ühtlasi kalendrist.

&Ctrl;F Redigeerimine Otsi

- Vali menüükäsk Otsi (menüüs Redigeerimine) või klõpsa ikoonile Otsi, et leida sündmus, ülesanne või päevikukirje vastavalt selle tiitlile, kirjeldusele ja/või kategooriale.

  Täpsemalt räägib sellest toimingust search-view.

#### Vaade

Sündmuste, ülesannete ja päevikukirjete vaatamiseks on võimalik kasutada mitmeid vaateid. &korganizer; suudab ka seansside vahel meelde jätta, millist vaadet sa viimati kasutasid ning rakenduse uuel käivitamisel just selle avada.

Üldiselt pakub iga vaade võimaluse näha päevikukirjeid, ülesandeid ja sündmusi kas teatud konkreetsel ajavahemikul või teatud konkreetsel kujul. Klõpsa edasise toimingu sooritamiseks suvalisel elemendil. Klõps hiire parema nupuga elemendil avab menüü võimalustega seda muuta, kustutada ja nii edasi. Toimingu sooritamiseks võib kasutada ka toimingute menüüd.

Vaade Päevakavavaade

- Lülitab sisse päevakavavaate.

  Täpsemalt räägib sellest toimingust agenda-view.

Vaade Kuuvaade

- Lülitab sisse kuuvaate.

  Täpsemalt räägib sellest toimingust month-view.

Vaade Ajateljevaade

- Lülitab sisse ajateljevaate.

  Täpsemalt räägib sellest toimingust timeline-view.

Vaade Ülesannete nimekiri

- Lülitab sisse ülesannete nimekirja vaate.

  Täpsemalt räägib sellest toimingust todo-view.

Vaade Sündmuste nimekiri

- Lülitab sisse nimekirjavaate.

  Täpsemalt räägib sellest toimingust list-view.

Vaade Mis järgmiseks?

- Lülitab sisse vaate 'Mis järgmiseks?'.

  See vaade näitab sinu järgmisi sündmusi ja ülesandeid. Igale sündmusele ja ülesandele on eraldatud omaette rida.

  Täpsemalt räägib sellest toimingust whatsnext-view.

Vaade Päevik

- Lülitab sisse päevikuvaate.

  Täpsemalt räägib sellest toimingust journal-view.

Vaade Värskenda

- Uuendab või värskendab parajasti avatud vaadet.

Vaade Suurendus

- Selle alammenüüga saab kohandada aktiivset vaadet, et näha rohkem või vähem andmeid.

  Päevakavavaates (päev, päevad või nädal) saab suurendustoimingutega lasta näidata rohkem või vähem päevi (Suurendus Suurenda rõhtsalt ja Suurendus Vähenda rõhtsalt) või rohkem või vähem tunde päevas (Suurendus Suurenda püstiselt ja Suurendus Vähenda püstiselt ).

Vaade Filter

- See alammenüü võimaldab kasutada filtreid, mille oled loonud dialoogiga Kalendri filtrite redigeerimine. Vali alammenüüs filter, mida soovid kasutada &korganizer;i vaates.. Kui sa filtreid kasutada ei soovi, vali Filter puudub.

#### Liikumine

Täpsemalt räägib liikumisest &korganizer;i vaadetes description-view.

Liikumine Tagasi

- Liigub sõltuvalt vaatest eelmisele päevale, nädalale või kuule.

Liikumine Edasi

- Liigub sõltuvalt vaatest järgmisele päevale, nädalale või kuule.

Liikumine Tänasele

- Liigub ajavahemikule, mis hõlmab tänast päeva.

Liikumine Päev

- Lülitab sisse päevavaate.

  Täpsemalt räägib sellest toimingust agenda-view.

Liikumine Järgmised x päeva

- Lülitab sisse järgmise x päeva vaate, kus x on määratud &korganizer;i põhiseadistuses.

  Täpsemalt räägib sellest toimingust agenda-view.

Liikumine Töönädal

- Lülitab sisse töönädala vaate.

  See on samasugune nagu nädalavaade, ainult et näidatakse vaid tööpäevi.

  Täpsemalt räägib sellest toimingust agenda-view.

Liikumine Nädal

- Lülitab sisse nädalavaate.

  Nädalavaade on üsna sarnane päevavaatega. Seitsme päeva sündmused on näidatud üksteise kõrval. Siin saab kasutada kõiki neid funktsioone, mida päevavaate puhul.

  Täpsemalt räägib sellest toimingust agenda-view.

#### Toimingud

Toimingud Uus sündmus...

- Käsk Uus sündmus... võimaldab luua uue sündmuse.

  Loe sündmuse dialoogi põhjalikumat kirjeldust osast Sündmuste sisestamine.

Toimingud Uus ülesanne...

- Käsk Uus ülesanne... võimaldab luua uue ülesande. Algselt puudub ülesandel tähtaeg, kuid see on võimalik dialoogis määrata.

  Loe ülesande dialoogi põhjalikumat kirjeldust osast Ülesannete sisestamine.

Toimingud Uus alamülesanne...

- Käsk Uus alamülesanne... alustab uue alamülesande loomist. Selle eellaseks saab parajasti valitud ülesanne. Algselt puudub ülesandel tähtaeg, kuid see on võimalik dialoogis määrata.

  Loe ülesannete dialoogi põhjalikumat kirjeldust osast Ülesannete sisestamine.

Toimingud Uus päevik...

- Käsk Uus päevik... alustab uue päevikukirje loomist.

Toimingud Näita

- Käsk Näita näitab parajasti valitud päevikukirje, sündmuse või ülesande üksikasju.

Toimingud Muuda...

- Käsk Muuda... võimaldab muuta parajasti valitud päevikukirjet, sündmust või ülesannet.

Del Toimingud Kustuta

- Käsk Kustuta eemaldab parajasti valitud päevikukirje, sündmuse või ülesande.

Toimingud Muuda alamülesanne sõltumatuks

- Käsk Muuda alamülesanne sõltumatuks haagib parajasti valitud alamülesande oma eellase küljest lahti ja muudab sõltumatuks ülesandeks.

#### Ajaplaneerija

Ajaplaneerija Avalda info...

- saadab valitud sündmuse, ülesande või päevikukirje e-postiga iCalendari vormingus.

  Täpsemalt räägib sellest toimingust publish.

Ajaplaneerija Saada kutse osalejatele

- Saadab valitud ülesande või sündmuse osalejatele ja soovi korral nõuab neilt ka vastust.

  Täpsemalt räägib sellest toimingust request.

Ajaplaneerija Saada oleku uuendus

- Kui oled muutnud enda kui osaleja staatust, vali see menüükäsk oma uuendatud infoga (nõus, esialgselt nõus &etc;) korraldajale.

  Täpsemalt räägib sellest toimingust reply.

Ajaplaneerija Saada katkestusteade osalejatele

- Kui kavatsed sündmusest või ülesandest loobuda, vali see ja seejärel antud menüükäsk, et anda osalejatele teada katkestamisest.

  Täpsemalt räägib sellest toimingust cancel.

Ajaplaneerija Uuenda infot

- Hangib aktiivse sündmuse või ülesande viimase versiooni selle organiseerijalt.

  Täpsemalt räägib sellest toimingust refresh.

Ajaplaneerija Vastuettepanek

- Saadab valitud sündmuse või ülesande korraldajale alternatiivse ettepaneku.

  Täpsemalt räägib sellest toimingust counter.

Ajaplaneerija Saada teave vaba/hõivatud aja kohta...

- Saadab sinu vaba/hõivatud info ühele või enamale adressaadile.

  Täpsemalt räägib sellest toimingust free-busy.

Ajaplaneerija Avalda vaba/hõivatud info

- Võimaldab kasutajal laadida oma vaba/hõivatud info serverisse, kust teised kasutajad saavad seda siis tõmmata.

  Täpsemalt räägib sellest toimingust free-busy.

#### Seadistused

Seadistused Näidatavad tööriistaribad

- Selle alammenüü kirjetel klõpsates saab lasta &korganizer;i tööriistaribasid näidata või peita.

Seadistused Olekuriba näitamine

- Selle menüükirjega saab lülitada olekuriba näitamise sisse ja välja.

Seadistused Külgriba

- Selle alammenüü kirjetega saab lasta &korganizer;i külgriba komponente näidata või peita. Pane tähele, et külgriba näeb ainult siis, kui aktiivne vaade ei hõlma kogu akent.

Seadistused Kuupäeva & kellaaja seadistamine...

- Selle menüükäsuga saab määrata töölaua kuupäeva ja kellaaja vormingu. Pane tähele, et seda seadistust arvestavad ka teised rakendused.

Seadistused Vaatefiltrite muutmine...

- Selle menüükäsuga saab avada dialoogi Filtrite redigeerimine. Selles dialoogis saab luua, kustutada ja muuta filtreid, mis mõjutavad seda, milliseid elemente &korganizer; näitab.

Seadistused Kategooriate muutmine...

- Selle menüükirjega saab avada dialoogi Kategooriate muutmine. Selle dialoogiga saab luua kalendrielementide kategooriaid ning neid kustutada ja muuta. Kategooriad võimaldavad rühmitada sündmusi ja ülesandeid teatud alusel ühte.

Seadistused Kiirklahvide seadistamine...

- Selle menüükäsuga saab avada dialoogi Kiirklahvide seadistamine. See dialoog võimaldab omistada &korganizer;i toimingutele kiirklahve ning seadistada juba olemasolevaid kiirklahve.

Seadistused Tööriistaribade seadistamine...

- Selle menüükäsuga saab avada dialoogi Tööriistaribade seadistamine. Dialoog ei lisa, eemalda ega muuda &korganizer; tööriistaribade toimingute järjekorda.

Seadistused&korganizer;i seadistamine...

- Menüükäsk Seadistused &korganizer;i seadistamine... avab seadistustedialoogi.

  Täpsemalt räägib sellest toimingust config-main.

#### Abi

&help.menu.documentation;

### Kiirklahvid

Siin on ära toodud kõik kiirklahvid ja nende tegevuse kirjeldus.

#### Kiirklahvid tähestiku järjekorras

Kiirklahv | Kirjeldus
&Ctrl; C | Redigeerimine Kopeeri: kopeerib valiku lõikepuhvrisse.
&Ctrl; F | Redigeerimine Otsi: otsib andmeid parajasti avatud kalendris.
F1 | Abi Sisukord: &korganizer;i käsiraamat.
&Ctrl; O | Fail Ava: avab käesolevas aknas kalendrifaili.
&Ctrl; P | Fail Trüki: trükib parajasti avatud kalendri.
&Ctrl; Q | Fail Välju: väljub parajasti avatud kalendrist.
&Ctrl; V | Redigeerimine Aseta: asetab andmed lõikepuhvrist.
&Ctrl; X | Redigeerimine Lõika: lõikab valiku lõikepuhvrisse.

#### Kiirklahvid funktsiooni järgi

Kirjeldus | Kiirklahv
Kopeeri: Redigeerimine Kopeeri : kopeerib valiku lõikepuhvrisse. | &Ctrl; C
Lõika: Redigeerimine Lõika : lõikab valiku lõikepuhvrisse. | &Ctrl;X
Otsi: Redigeerimine Otsi: otsib andmeid parajasti avatud kalendrist. | &Ctrl;F
Abi: Abi Sisukord: &korganizer;i käsiraamat. | F1
Ava: Fail Ava: avab kalendrifaili parajasti avatud aknas. | &Ctrl;O
Aseta: Redigeerimine Aseta: asetab andmed lõikepuhvrist. | &Ctrl;V
Trüki: Fail Trüki : trükib parajasti avatud kalendri. | &Ctrl;P
Välju: Fail Välju: väljub parajasti avatud kalendrist. | &Ctrl;Q

### Toimingunupud

Paljudel dialoogidel on nupud Vaikeväärtus, Kustuta, OK, Rakenda ja Loobu. Nende abil saab määrata, kas dialoogi sisestatud andmed salvestatakse või neist loobutakse.

Vaikeväärtus

- Klõps nupule Vaikeväärtus tühistab kõik tehtud muudatused ning asendab kõik väärtused vaikeväärtustega.

Kustuta

- Klõps nupule Kustuta eemaldab muudetava sündmuse või andmed täielikult kalendrist.

OK

- Klõps nupule OK salvestab tehtud muudatused ja &korganizer; sulgeb dialoogi.

Rakenda

- Klõps nupule Rakenda salvestab muudatused ning dialoog jääb avatuks, võimaldades muudatusi jätkata.

Loobu

- Klõps nupule Loobu tühistab tehtud muudatused ja &korganizer; sulgeb dialoogi.

## Muud omadused

Selles peatükis tuleb juttu muudest &korganizer;i kasulikest omadustest ja võimalustest: mida kõike saab saavutada hiirenupu klõpsuga ja kui hästi saavad omavahel läbi &korganizer; ja &konqueror;.

### Käsurida

Tore võimalus kasutada &kde; kalendrit käsurealt on KonsoleKalendar, mis kuulub koos &korganizer;iga paketti kdepim.

### Lohistamisoperatsioonid

&korganizer;is saab muretult töötada ka hiirega. Allpool tutvustatakse põhjalikult kõiki toetatud lohistamisoperatsioone.

- Iga sündmuse kestvust saab muuta hiirega. Vii hiirekursor sündmuse kirje ülemisele või alumisele servale ja lohista seda vastavalt üles- või allapoole. Nii saab visuaalselt muuta sündmuse algus- ja lõpuaega. See on võimalik päeva-, nädala- ja töönädala vaates.

- Iga sündmust saab hiirega ümber ajastada. Vii hiirekursor sündmuse kohale ja lohista see uuele ajale. See on võimalik päeva-, nädala- ja töönädala vaates.

- Sündmusi saab kopeerida parajasti mittenähtavatele kuupäevadele. Vii hiirekursor sündmuse kirje kohale ja lohista see parajasti avatud kalendrist vasakul paiknevas kuupäevanavigaatoris vajalikule päevale või hoopis muu kalendri kuupäevanavigaatorisse.

  Siiski ei ole võimalik lohistada päevakavavaadet ühest kalendrist teise.

- Ekraanil saab vastavalt vajadusele lohistada ka tööriistaribasid. Vii hiirekursor tööriistariba sanga kohale ja lohista riba uude asukohta.

### Koostöö &konqueror;iga

&konqueror; tunnistab &korganizer;is kasutatavat vCalendari vormingut. Kui oled &konqueror;is liikunud oma kalendrifailile, näidatakse seda &konqueror;i akna sees samasugusena, nagu see on näha KOrganizeris. Ka suurem osa operatsioone on võimalik toime panna otse &konqueror;is ilma &korganizer;it käivitamata. Tehniliselt öeldes on see vCalendari põimimine KPartina &konqueror;i.

## Küsimused ja vastused

Kas on võimalik importida oma vanu Icali andmeid?

Otse loomulikult! Vaata juhiseid osast Import rakendusest Ical.

Kas &korganizer;iga saab kasutada vaba/hõivatud aja planeerimist?

Otse loomulikult! Vaata juhiseid osast Vaba/hõivatud.

## Autorid ja litsents

&korganizer;

Rakenduse autoriõigus 2000-2010: &kde; arendajad

Kaasautorid:

- Allen Winter winter@kde.org

- Reinhold Kainhofer reinhold@kainhofer.com

- &Cornelius.Schumacher; &Cornelius.Schumacher.mail;

- &Preston.Brown; &Preston.Brown.mail;

Dokumentatsiooni autoriõigus 2000: &Milos.Prudek;

Dokumentatsiooni autoriõigus 2001: Paul E. Ahlquist Jr &Paul.E.Ahlquist.Jr.mail;

Dokumentatsiooni autoriõigus 2004: Jürgen Nagel juergen.nagel@student.fh-reutlingen.de

Dokumentatsiooni autoriõigus 2005: Carlos Leonhard Woelz carloswoelz@imap-mail.com

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &korganizer;i hankimine

&install.intro.documentation;

Klõpsa K menüü alammenüül Rakendused ja kontrolli, ega &korganizer; ole juba paigaldatud. Kui sa sealt &korganizer;it ei leia, ei ole see ilmselt paigaldatud või on süsteemiadministraator selle kuhugi mujale paigutanud.

### Kompileerimine ja paigaldamine

&install.compile.documentation;

## Sõnaraamat

Kalendrividin

Tööriist kuupäeva valimiseks teatud dialoogides, näiteks sündmuse redigeerimise dialoogis. See on näha väikese nupuna kuupäevavälja parempoolses osas. Nupule klõpsates avaneb kuud näitav kalender. Nooltega saab liikuda vajalikule kuupäevale, samuti saab klõpsata kuunimel või aastanumbril, et jõuda kohe vajaliku kuu või aastani.

Kuupäevanavigaator

Kalender, mis asub &korganizer;i akna ülemises vasakus nurgas. See kujutab endast parimat viisi liikuda kuupäevalt kuupäevale ja neid valida. Ühekordsed nooled võimaldavad liikuda edasi või tagasi kuu kaupa, kahekordsed nooled aasta kaupa. Tänane kuupäev on tähistatud väikese kastiga. Kuupäevad, millel leidub sündmusi, on rasvases kirjas. Kuupäeva valimiseks klõpsa sellel. Kui soovid valida mitut kuupäeva, hoia all klahvi &Ctrl; ja vali vajalikud kuupäevad. Valitud kuupäevi näidatakse peapaneelil.

Alati ei näidata korduvaid sündmusi. Soovi korral saad korduvate sündmuste näitamise kuupäevanavigaatoris üldse ära keelata. Täpsemat infot selle kohta leiab osast Vaated.

Tähtaeg

Tähtaeg on kuupäev, milleks ülesanne peab lõpetatud olema. Kui ülesanne on näiteks raamatute tagastamine raamatukokku 16. novembriks, siis ongi 16. november ülesande tähtaeg

Peapaneel

Tavaliselt akna suurim osa otse paremal pool kuupäevanavigaatorit. See näitab päeva, töönädala, nädala, kuu, nimekirja või ülesannete nimekirja vaadet.

Hiire paremat nuppu saab kasutada ainult nimekirja ja ülesannete nimekirja vaate korral. Sel juhul avab see kontekstimenüü. Vasakut nuppu saab kasutada iga vaate korral.

Vaba/hõivatud

Vaba/hõivatud info näitab seda, millal sa oled kättesaadav. Sellist infot teades saavad teised inimesed, kes kavatsevad sind kuskil osalema kutsuda, teada, millised ajad sulle sobivad. Pane tähele, et info avaldab ainult aegu, mitte aga sündmusi, põhjuseid või osalisi.

Oma sündmusele osalejaid lisades oleks kasulik veel enne kutse teeleläkitamist teada, kas nad on sel hetkel, mil sa kavatsed sündmuse korraldada, vabad või mitte. Kui osalejad on oma vaba/hõivatud info avaldanud, võib &korganizer; selle hankida ja näidata sündmuse muutmise dialoogis kaardil Vaba/hõivatud.

&documentation.index;